Pening Parcel Tidak Dapat Dijejaki, Ini 5 Perkara Yang Hanya Peniaga Online Faham

Jadi peniaga online ini tidak semudah yang anda sangkakan. Dengar memang lah mudah. Post gambar kemudian orang beli, bungkus dan pass parcel kepada kurier. Tapi anda lupa, mana mungkin ada kerja yang tidak ada masalah kan?

Anda tahu tak, masalah terbesar peniaga online ini adalah pihak kurier! Kadang-kadang mereka ada masalah dengan pihak kurier dan kalau dapat kurier yang tidak membantu boleh menangis! Jom tengok apa yang selalu penjual-penjual ini hadapi.

Paling stress bila anda dapat pihak kurier yang tidak ada sistem yang betul. Susah betul nak track parcel pelanggan dekat mana. Asyik lah tak ada dalam sistem! Kalau penjual tak dapat track apatah lagi pembeli kan? Lagi pening nak jawab!

Memanjang busy linenya. Call pagi tak dapat, call petang tak dapat. Nak call malam, lah dah tutup pula. Bila lah nak dapat bantuan khidmat pelanggan ni?

Nampak remeh kan? “Ala, tunggu lah hari Isnin baru nak post!”. Tapi sebenarnya leceh tau. Lagi pening kalau dekat tempat tu ada satu sahaja pejabat kurier. Hari-hari kena beratur panjang.

Kalau buka hari-hari kan lagi mudah, tak payah lah pembeli pening nak susun time untuk post barang. Lambat dua hari pun pembeli marah tau.

Tadi kami dah kata susah nak telefon khidmat pelanggan kan? Sudah dapat telefon, punyalah lama nak selesaikan isu itu! Asyik kena minta update. Tapi tak selesai pun. Pembeli dah bising tanya tanya, penjual pula yang serba salah.

Bila anda tak pilih kurier yang bagus, macam kami cakap tadi sistem pun lemah jadi semuanya tak dapat di track. Bukan sahaja parcel tapi rider mana yang hantar pun mereka tak tahu. Bila barang hilang, membuatkan situasi tu lagi susah nak diselesaikan.

Sebagai penjual, anda mesti mahu yang terbaik untuk pembeli kan? Kalau boleh hari ini pembeli letak order esok terus anda hantar.

Tapi kadang-kadang, seberapa pantas pun anda buat kerja tapi kurier yang lambat pun anda juga yang kena balik kan? Disebabkan itu, anda kena masukkan pemilihan kurier ini apabila anda mahu buat bisnes.

Memang ada banyak syarikat penghantaran kat Malaysia ini tapi nak dapat yang betul-betul puas hati tu susah! Tidak semua ada servis yang mantap macam Ninja Van Malaysia! Anda tau tak yang mereka boleh selesaikan masalah anda dalam masa 24jam?

Dan customer service dia, tiptop! Kalau anda ada masalah, boleh terus sahaja email atau gunakan sahaja NinjaChat, platform berasaskan pesanan sosial dengan fungsi sembang masa sebenar. Senanglah anda nak track parcel yang anda hantar dengan mudah dan cepat!

Tak payah takut dah kalau pembeli bising-bising sebab isu anda tu boleh selesai dalam masa 24 JAM! Betul tu, 24jam!

Jadi, jangan risau dan boleh terangkan dekat pelanggan berapa lama masa yang anda perlukan untuk selesaikan sesuatu isu itu. Sekurang-kurangnya pelanggan akan lebih lega bila dapat tahu jangka masa untuk masalah mereka diselesaikan betul tak?

Ninja Van Malaysia ni juga jadi pilihan ramai sebab sistem mereka yang sangat sistematik dan mereka turut beroperasi 7 hari seminggu dari segi pick up, penghantaran dan juga customer support.

Dan paling best, cawangan Ninja Van Malaysia ni ada merata-rata! Senang lah nak drop parcel kalau ada banyak cawangan kan? Kalau dekat satu tempat tu penuh boleh pergi tempat lain.

Kalau nak mereka pick-up parcel dekat kedai atau rumah pun boleh je. Mana yang mudah untuk anda! Ninja Van Malaysia ni ada banyak pilihan yang anda boleh pilih. Siap boleh cash on delivery lagi. Patutlah ramai pembeli dan juga penjual suka gunakan perkhidmatan mereka ni!

Jom layan Kdrama dari Ninja Van Malaysia dekat bawah ini. Mesti anda boleh relate.

Macam k-drama betul ya. Kami pun sedih sekali rasa nak pergi tolong carikan je barang tu. Nak lagi? Ha kami kasi lagi satu.

Tengok rider-rider Ninja Van Malaysia dengan peniaga dan pembeli ni semua! Chill habis! Sebab tu ramai peniaga menggunakan khidmat Ninja Van Malaysia sebab mereka boleh selesaikan masalah bungkusan anda dengan cepat dan mudah!

Ha, apa lagi tu? Jangan pening kepala dah, tukar sahaja kurier pilihan anda ke Ninja Van Malaysia. Terus settle semua masalah-masalah yang anda ada tu. Untuk maklumat lanjut, anda boleh klik dekat SINI!

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Peminat Mula Perasan Daud Kim Hanya Gunakan Islam Untuk Konten Dan Tambah Pengikut

Ini Apa Yang Anda Perlu Tahu Dan Buat Sebelum Tempah Tiket Ke Genting SkyWorlds


Peningkatan Kes COVID-19, Jepun Gantung Kemudahan Visa Untuk 11 Negara Mulai Hari Ini

Bukan sahaja di Malaysia tetapi saat ini seluruh dunia sedang berjuang melawan penyebaran wabak COVID-19. Umum mengetahui bahawa kebanyakan negara telah menutup sempadan seperti Australia.

Terbaharu, kerajaan Jepun telah memutuskan untuk gantung visa ketibaan bagi 11 negara di Asia Tenggara, Timur Tengah dan Afrika bermula pada hari ini berikutan penularan wabak COVID-19 yang membimbangkan ramai pihak.

Difahamkan sebanyak 750,000 visa yang digantung adalah dari negara Indonesia, Singapura, Thailand, Filipina, Brunei, Vietnam, Israel, Qatar, Bahrain, Republik Demokratik Congo dan juga Malaysia.

Untuk pengetahuan anda, sebelum ini kerajaan Jepun telah gantung visa di 40 negara termasuk China, Korea, Iran, Arab Saudi dan Eropah. Sepatutnya pembatalan visa di China dan Korea akan berakhir pada penghujung Mac tetapi dilanjutkan sehingga ke akhir bulan April.

Pastinya ini salah satu inisiatif yang diambil oleh kerajaan Jepun untuk pastikan penularan wabak COVID-19 dapat dibendung dalam negara tersebut.

Sementara itu, Perintah Kawalan Pergerakan di Malaysia telah dilanjutkan sehingga 14 April 2020. Klik pautan di bawah untuk ketahui lebih lanjut tentang isu semasa di Malaysia.

AirAsia Sedia Gantung Perkhidmatan Hampir Semua Penerbangan Sehingga 25 April Ini

Ini Sebab Malaysia Diiktiraf Sebagai Negara Terbaik Tangani Penularan Covid-19

6 Aktiviti Bermanfaat Anda Boleh Lakukan Sepanjang Perintah Kawalan Pergerakan


Peninju MMA Muslim Ini Tolak Habuan Lumayan Bertarung Di Bulan Ramadan

Bagi peninju MMA, apabila mendapat slot untuk satu perlawanan penting, ianya adalah sesuatu peluang yang tidak boleh dilepaskan. Tidak bagi Khabib Nurmagomedov, 27 yang menolak pelawaan perlawanan penting di UFC 200 di Las Vegas, 9 July 2016 ini.

Sebabnya adalah beliau tidak mahu persiapan untuk perlawanan itu menjejaskan tanggungjawab beliau untuk berpuasa di bulan Ramadan. Khabib atau ‘The Eagle’ adalah antara top contender untuk UFC Lighweigh Division. Beliau berasal dari etnik Avar dari kawasan Russian Dagestan.

Khabib (rekod 23-0 MMA, 7-0 UFC) pada awalnya dipilih untuk berlawan dengan Tony Ferguson (rekod 20-3 MMA, 10-1 UFC). Tetapi nama beliau digugurkan kerana Khabib ingin berpuasa di bulan Ramadan. Peninju MMA tidak dibenarkan berlawan jika mereka tidak mengikuti diet yang teratur. Kekurangan air dalam badan adalah bahaya bagi peninju MMA.

Jika beliau menang, perlawanan dengan Ferguson sebenarnya dapat meningkatkan peluang Khabib untuk memenangi tali pinggang kejuaraan tetapi Khabib tetap dengan pendiriannya.

“Saya tahu badan saya perlukan rehat. Bulan Jun adalah permulaan Ramadan dan saya mahu berehat seketika dan kembali sekitar bulan September atau October. Tetapi kalau UFC bijak dan memilih saya untuk bertarung di New York, New ada lebih sejuta orang yang boleh bercakap bahasa Russia. Saya mungkin terkenal di New York dan saya boleh bertarung di New York. Tetapi buat masa sekarang saya mahu berehat sebentar,” kata Khabib.

Bila baca sesuatu seperti ini, apa pula alasan anda untuk tidak berpuasa di bulan Ramadan ini? Jadi sama-samalah kita menjaga kesihatan semoga dapat berpuasa dengan baik sepanjang Ramadan nanti. Kita juga fighter seperti Khabib. Anda boleh dengar temubual bersama Khabib di sini.


Lihat Dahi Peninju Muay Thai Ini Retak Sejurus Terima Serangan Padu Lawan

Tahukah anda muay thai adalah antara seni bela diri paling merbahaya di dunia? Kalau anda ingin cari gaduh dengan sesiapa yang belajar ilmu muay thai, anda mungkin akan fikir banyak kali selepas melihat video ini.

Dalam satu perlawanan yang berlangsung beberapa hari lalu, fighter muay thai bernama Jeremy menerima satu serangan siku terus ke dahinya yang dibuat oleh lawannya. Dalam video yang kini tersebar daripada perlawanan itu, beliau pada mulanya tidak berasa apa-apa tetapi perlawanan itu diberhentikan terus oleh pengadil.

Sebabnya? tanpa disedari Jeremy, dahinya sudah membengkak akibat serangan padu daripada lawannya itu. Sejurus perlawanan itu, rakannya Johnny Betts memuat naik gambar ini untuk berkongsi keadaan kepala rakannya selepas perlawanan tersebut.

Video of the elbow that broke the skull of @djay_balasse on Monday night. As you can see he wasn’t fazed by it at all and wanted to continue the fight but the doctor called it off for his safety. He’s recovering well from the surgery and hopes to be back training in a few months, but obviously no head contact for a long time. #MuayThai #warrior #SkullFracture

A post shared by  จอนนี ไทเกอร์มวยไทย (@jonny_betts) on Dec 17, 2017 at 4:59am PST

Bit of a nasty injury caused by a big elbow on Monday night at Patong stadium. He had surgery last night, wish him a quick recovery! #SkullFracture #MuayThai

A post shared by  จอนนี ไทเกอร์มวยไทย (@jonny_betts) on Dec 14, 2017 at 5:04am PST

Menurut Johnny, rakannya itu mengalami keretakan di bahagian dahi dan memerlukan pembedahan untuk merawat retak berkenaan. Pembedahan berkenaan berjalan lancar dan dahi Jeremy kini dimasukkan plat aluminium. Jeremy bernasib baik kerana tiada kecederaan otak dialaminya daripada perlawanan beliau di Patong Stadium ini.

An update to yesterday’s post: Jeremy is now out of hospital following the surgery to fix up the fracture with a titanium plate. No brain injury and he was never even dizzy 👍 #MuayThai #SkullFracture #recovery #science

A post shared by  จอนนี ไทเกอร์มวยไทย (@jonny_betts) on Dec 15, 2017 at 2:39am PST

Jika orang biasa yang terkena serangan ini, kemungkinan akan menemui ajal sangat tinggi. Disebabkan Jeremy seorang fighter muay thai yang sudah biasa menerima serangan sepert ini, beliau dapat survive impak serangan yang sangat kuat.

Serangan ini nyata tidak mematahkan semangat Jeremy untuk terus berlawan di gelanggang muay thai selepas beliau pulih nanti. Buat masa ini, Jeremy perlu berehat terlebih dahulu untuk beberapa bulan.


7 Jenis Penipuan Makanan Yang Berlaku Setiap Hari Tanpa Pengetahuan Kita

Jika anda sering menonton bola di kaki lima atau di luar rumah lalu memesan makanan ringan sebagai snek sambil menikmati perlawanan bola tersebut, anda mungkin tidak perasan bahawa makanan yang dipesan adalah diperbuat daripada scam makanan!

Penipuan makanan atau scam makanan adalah amat ketara kebelakangan ini.

Trend ini adalah rahsia umum di negara besar seperti China di mana hampir semua bahan asas makan boleh dicetak dan ditiru sewenang-wenangnya.

Namakan apa sahaja bahan masakan, telur, daging lembu, sayuran semuanya boleh diciplak dengan sangat mudah.

Ini menimbulkan kebimbangan tentang tahap keselamatan makanan yang dibeli di Malaysia.

Telur tiruan sudah dijumpai di negara kita. Bagaimana dengan bahan makanan yang lain?

Jadi saya kongsikan tujuh jenis makanan yang sering dikenalpasti berlakunya penipuan kepada pengguna.

Scam makanan ini boleh membawa mudarat besar kepada tahap kesihatan seseorang.

Jangan lupa kongsikannya kepada orang lain juga.

Di bahagian teratas skandal scam daging, Malaysia baru sahaja disenaraikan sebagai negara yang berpotensi mempunyai penipuan hotdog.

Para penyelidik dari Universiti Malaya, Universiti Putra Malaysia dan Universiti Islam Antarabangsa Malaysia menggunakan teknik ‘restriction fragment length polymorphism’ untuk menilai ketulenan 30 hotdogs versi frankfurters komersil yang terdapat di pasaran Malaysia.

Sosej daging yang dilabel sebagai ‘meat’ (daging lembu) sebenarnya diganti dengan kuantiti daging kerbau yang amat tinggi.

Menurut Dr. Eaqub Ali, salah seorang pengkaji berkata ia mungkin disebabkan oleh harga daging kerbau beku import yang lebih murah berbanding daging lembu untuk membuat sosej.

Pada setiap hari sekitar jam 05:00 di pasar Ikan Tsukiji di Tokyo, penjual ikan akan melelong tuna secara langsung kepada restoran dan orang ramai.

Ia adalah salah satu destinasi yang paling popular di Tokyo dan telah berjaya mendapat liputan media beberapa kali.

Dokumentari tersebut telah membawa kita untuk mempercayai bahawa ikan tidak akan berdepan dengan masalah kepupusan.

Lagipun, 71% daripada dunia adalah diliputi oleh air. Jadi pasti akan ada banyak tuna di sekitar kita.

Walau bagaimanapun, sangat mengejutkan apabila di Amerika Syarikat, 59% daripada ikan yang dilabelkan sebagai “tuna”, yang dijual di restoran-restoran dan kedai-kedai runcit sebenarnya bukan tuna, tetapi daripada pelbagai jenis ikan seperti escolar.

Walaupun statistik ini tidak boleh dikatakan sama untuk mana-mana bahagian-bahagian lain di dunia, industri import dan eksport produk-produk tuna dari kedai runcit masih berterusan.

Oleh itu, ada kemungkinan, ikan tuna yang anda beli di pasaraya atau hidangan tuna yang ditempah bukanlah daripada ikan tuna yang asli.

Walaupun kita mempunyai banyak lembu yang diternak untuk disembelih menjadi hidangan lazat, satu pembekal makanan terkenal daripada Perancis, Comigel telah memilih untuk menggantikan daging lembu dengan daging kuda untuk produk berasaskan daging seperti lasagne.

Pada tahun 2013, Agensi Piawaian Makanan telah menguji 18 produk daging lembu lasagne dan mendapati 11 daripada makanan tersebut mengandungi antara 60 hingga 100% daging kuda. Ini menimbulkan skandal keselamatan makanan di seluruh UK.

Walaupun daging kuda tidak mempunyai risiko bahaya kepada keselamatan, namun kehadiran dadah veterinar dikenali sebagai Phenylbutazone atau ‘bute’ boleh menimbulkan risiko kepada kesihatan manusia.

Pengiklanan palsu mengenai jenis daging dan dari mana ia datang adalah amat tidak beretika kerana memberi persepsi yang salah kepada pengguna.

Satu kajian oleh Northeasteran University mengenai satu kesan yang dikenali sebagai “affective realism” iaitu kecenderungan perasaan anda dalam mempengaruhi persepi ke atas kandungan atau pengalaman sebenar juga terpakai kepada produk daging ini.

Sebagai contoh, sampel daging yang sama tetapi diletakkan berbeza-beza penerangan pada bungkusannya boleh memberikan persepsi dan rasa yang berbeza kepada manusia.

Boleh cuba kepada pasangan anda dengan meletakkan daging yang mereka tidak gemar tetapi anda katakan kepada mereka ini adalah daging yang mereka suka / biasa makan. Selepas habis licin, anda beritahu rahsia sebenar daging tersebut dan lihat reaksinya.

Inilah dimaksudkan minda boleh membutakan deria rasa kita lalu mempercayai apa yang tidak kita percayai atau gemari sebelum ini.

Di China, 63 orang telah ditangkap kerana menjual daging seperti cerpelai, tikus, musang dan lain-lain lalu daging tersebut diperap dalam pelbagai bahan kimia dan dilabel sebagai daging kambing di wilayah Jiangsu dan Shanghai.

Produk-produk daging ini tidak melalui pemeriksaan. Sesetengah daripada produk tipu ini berjaya ke restoran yang popular, yang menyebabkan kemarahan orang ramai.

Kombinasi popular adalah daging tikus + gelatin + pewarna merah + nitrates = daging kambing.

Skandal daging kambing ini menimbulkan ancaman keselamatan makanan kerana ia boleh merebak penyakit merbahaya seperti selesema burung dan kencing tikus.

Kita menumpukan sepenuh perhatian ke arah produk keju bernama Parmesan.

Selama lebih 30 tahun, pengguna mungkin membeli keju yang mungkin sebenarnya adalah pulpa kayu.

Di dalam parutan keju parmesan, 2% daripadanya adalah pulpa kayu yang ditambah di dalamnya untuk mengelakkan parutan keju dari melekat lalu menjadi ketulan atau gumpalan.

Walau bagaimanapun, pihak (FDA) Amerika Syarikat baru-baru ini telah bertindak keras ke atas syarikat keju seperti Castle Cheese, Kraft Cheeses dan banyak lagi kerana didapati bersalah mempunyai peratusan sekurang-kurangnya hampir dua kali melebihi daripada yang dibenarkan.

Sesetengah keju seperti Colona Brothers, mempunyai sehingga 22% pulpa kayu. 69% daripada keju yang dijumpai di dalam pasaran telah melebihi peratusan yang dibenarkan oleh pihak FDA.

Menggantikan keju dengan pulpa kayu amat menjimatkan kos dan meningkatkan margin keuntungan.

Itulah sebabnya banyak syarikat keju berbuat demikian.

Kebanyakan minyak zaitun extra-virgin di pasaraya dipenuhi dengan kandungan lemak yang tidak sihat.

Ini kerana ianya dicampur dengan minyak yang lebih murah seperti minyak kacang dan kacang soya sehingga menimbulkan risiko kesihatan yang serius kepada mereka yang mempunyai alahan terhadapnya.

Nutrien-nutrien minyak zaitun ini juga digantikan dengan bahan ganti yang lebih merbahaya.

Memandangkan minyak zaitun extra virgin mempunyai nilai yang amat tinggi, pengeluar dan peniaga sentiasa terdorong untuk mencampur isi kandungannya dengan minyak yang kurang berkualiti untuk mengaut lebih banyak keuntungan.

Dalam kaedah lain, minyak zaitun yang berkualiti tinggi akan dicampur dengan minyak zaitun yang berkualiti rendah. Atau mencampurnya dengan minyak yang telah tamat tempoh.

Majalah 3 baru-baru ini membuat liputan tentang madu di Malaysia.

Agak memeranjatkan apabila 80-90% madu di dalam pasaran tempatan adalah madu tiruan atau sintetik.

Madu tiruan atau sintetik amat memudaratkan kepada kesihatan manusia.

Teknik atau kaedah umum yang diamalkan masyarakat dalam mengenalpasti keaslian sesuatu madu sebenarnya tidak terbukti dan bergantung kepada jenis-jenis lebah yang menghasilkan madu tersebut.

Menurut kajian USM, hanya ujian makmal yang benar-benar dapat membezakan madu asli atau tiruan.


Ini Cara Menipu Untuk Peperiksaan Di India. Kami Hanya Mampu Ketawa!

Meniru semasa menjawab soalan peperiksaan merupakan satu kesalahan. Silap gaya markah boleh ditolak. Apatah lagi jika menipu dengan cara menyeludup masuk nota jawapan.

Tapi lain halnya di India. Ibu bapa, adik-beradik dan kawan-kawan tolong hulurkan nota dan jawapan dari luar tingkap kelas. Paling epik, siap sanggup panjat dinding bangunan ala-ala spiderman semata-mata nak hulur kertas nota.

Baca lanjut disini: Anak Menipu, Ibubapa Memanjat Ala Spiderman Untuk Lulus Peperiksaan

Yang bestnya, abang polis pandang je tanpa mengambil apa-apa tindakan. Hehe.

Tak kira lah terang atau tersembunyi, menipu dalam peperiksaan itu memang tak bagus. Ia umpama anda sedang menipu diri sendiri.

Like Facebook The Vocket di http://vckt.co/1Ly8hFJ


Penjaga Gol Kebangsaan Thailand Berhijrah Ke Kelab Belgium, Oud-Heverlee Leuven FC

Satu demi satu pemain dari Thailand berhijrah ke kelab dan liga yang lebih tinggi taraf berbanding Toyota Thai Premier League musim 2018 ini.

Terbaru, penjaga gol kebangsaan Thailand dan juga Muangthong United, Kawin Thamsatchanan, akan menyertai sebuah pasukan Oud-Heverlee Leuven FC dalam saingan liga divisyen 2 Belgium atau lebih dikenali sebagai ‘Belgian First Division B’.

Di negara Belgium, Belgian First Division A merupakan liga divisyen tertinggi yang dahulunya dikenali sebagai Jupiler Pro League.

Oud-Heverlee Leuven FC, merupakan sebuah kelab bola sepak yang dimiliki oleh King Power, sebuah syarikat yang menguruskan perniagaan ‘Duty-Free’. Syarikat ini juga merupakan pemilik kepada kelab bola sepak Liga Perdana Inggeris, Leicester City FC.

Kelab yang berpangkalan di Leuven ini juga merupakan ‘affiliate club’ bersama Leicester City FC.

Dalam saingan ‘Belgian First Division B’, Oud-Heverlee Leuven FC sekarang berada dalam kedudukan terbaik untuk layak ke saingan play-off Europa League musim akan datang, apabila berada ditangga ke 3 keseluruhan 2017–18 Belgian First Division B, berbaki 7 perlawanan.

Dengan perpindahan ini, SCG Muangthong United telah kehilangan 4 pemain utama mereka untuk menghadapi musim 2018 bermula dari Chanathip Songkrasin (Hokkaido Consadole Sapporo), Teerasil Dangda (Sanfrecce Hiroshima), dan Theerathon Bunmathan (Vissel Kobe).

Jelas dapat diperhatikan disini, SCG Muangthong United ‘berkorban’ melepaskan pemain-pemain utama mereka berhijrah untuk menerima pendedahan untuk meningkatkan kualiti terutama kepada pasukan kebangsaan Thailand yang akan beraksi dalam saingan Piala Asia UAE 2019 nanti.

Untuk pengetahuan juga, Kawin bukanlah pemain Thailand pertama berhijrah ke Belgium kerana sudah ada pemain dari Thailand berkelana terlebih dahulu.

10 tahun lalu, pada 2008, penyerang tersohor Thailand ketika itu, Teeratep Winothai pernah menyertai kelab divisyen 1 Belgium, Lierse SK selama 2 musim sehingga tahun 2010 dari BEC Tero Sassana.

Seperti juga yang berlaku di J.League, Adul Lahso pernah bersama Gainare Tottori pada musim 2008 dan beraksi dalam 16 perlawanan Japan Football League (JFL).


Kucing Penjaga Hagia Sophia Yang Pernah ‘Dibelai’ Obama Meninggal Dunia Pada Usia 16 Tahun

Kucing yang terkenal di seluruh dunia kerana pernah menghuni bangunan bersejarah Hagia Sophia di Turki, Gli baru-baru ini dilaporkan telah meninggal dunia pada usia 16 tahun.

Gli yang merupakan penghuni bangunan bersejarah di Istanbul itu difahamkan telah menerima rawatan di salah sebuah klinik haiwan swasta di kota berkenaan sebelum menghembuskan nafasnya yang terakhir pada satu tarikh yang tidak dimaklumkan.

“Kucing Hagia Sophia, Gli, yang dirawat di salah satu klinik veterinar swasta di Istanbul sejak 24 September yang lalu telah meninggal dunia kerana faktor usia tuanya.

“Kami tidak akan pernah melupakan kamu Gli,” kata Datuk Bandar Metropolis Turki, Ali Yerlikaya di akaun Twitternya.

Gli’yi kaybetmenin üzüntüsünü yaşıyorum.

24 Eylül tarihinden beri Levent'teki özel bir veteriner kliniğinde tedavi gören #Ayasofya’nın kedisi Gli yaşlılığa bağlı olarak maalesef yaşamını yitirdi.😔

Seni hiç unutmayacağız #Gli 🐈#AyasofyaCami pic.twitter.com/Ly6IXsEMHJ

— Ali Yerlikaya (@AliYerlikaya) November 7, 2020

Sebelum ini, Gli si kucing kelabu yang memiliki sepasang mata berwarna hijau itu sering menjadi tarikan para pengunjung apabila melawat Hagia Sophia di Turki.

Selain daripada pelancong dan pengunjung biasa, Gli juga pernah mencipta sejarah apabila menyambut kedatangan rombongan bekas presiden Amerika Syarikat, Barack Obama.

Obama dalam lawatannya ke Turki pada 2009 itu dirakam sempat ‘menegur’ Gli ketika lawatan ke bangunan bersejarah itu yang turut disertai pemimpin Turki, Recep Tayyip Erdoğan.

Bukan sahaja menjadi tumpuan pengunjung yang berebut-rebut untuk bergambar dan merakamkan kenangan bersamanya, namun Gli juga mempunyai lebih seratus ribu pengikut di akaun media sosial Instagram yang didekasikan khas buatnya.

Pada awal tahun ini, kerajaan Turki telah dilaporkan menukarkan fungsi Hagia Sophia daripada sebuah muzium kepada sebuah masjid. Pada asalnya, bangunan warisan dunia yang dibina pada abad ke -16 ini merupakan sebuah gereja katedral.

Bagaimanapun setelah kerajaan Turki Uthmaniyyah menduduki Konstantinopel yang kini dikenali sebagai Istanbul, bangunan gereja tersebut telah bertukar fungsi dan telah dijadikan sebagai masjid.

Berfungsi sebagai tempat ibadah penganut Islam selama kira kira 500 tahun, pada tahun 1934 Hagia Sophia sekali lagi bertukar menjadi muzium apabila kerajaan Uthmaniyyah mengundurkan diri dan diganti dengan Republik.

Namun begitu, pada tahun 2019, Presiden Recep Tayyip Erdogan telah menyuarakan pendapat bahawa silap besar untuk mengubah bangunan tersebut menjadi muzium jadi beliau telah berjanji akan mengembalikan fungsi bangunan bersejarah itu kepada masjid dan akhirnya menjadi kenyataan pada tahun ini.

Walaupun status Hagia Sophia telah berubah namun jurucakap kepada presiden Erdogan menjelaskan kepada Reuters pada tahun ini bahawa Hagia Sophia akan kekal menjadi ‘rumah’ kepada Gli dan rakan-rakannya.

Dan kini selepas beberapa tahun menjadikan Hagia Sophia sebagai rumahnya dan menjadi antara tarikan utama pengunjung, Gli akhirnya meninggalkan dunia selepas disahkan berpunca daripada sakit tua.

Baca juga tentang tindakan lelaki ini yang dikecam netizen selepas bertindak melempar kucing hanya kerana memanjat cermin keretanya. Klik pautan di bawah untuk membaca.

Netizen Kecam Tindakan Lelaki Ini Lempar Kucing Hanya Kerana Panjat Cermin Keretanya

Kisah Kucing Yang Patah Hati Setelah Tuannya Meninggal Dunia

Pulau Kucing Di Pahang Ini Jadi Tarikan Terbaru Buat Peminat Kucing Di Malaysia


Penjaga Hutan Amazon Mati Dibunuh Pembalak Haram

Ini adalah kisah akhir seorang penjaga hutan Amazon yang sentiasa berjuang melawan pembalakan haram.

Paulo Paulino Guajajara, ahli keluarga kepada Guajajara yang berusia 26 tahun telah tinggal di hutan Amazon, Brazil sejak dia dilahirkan lagi.

Tetapi pada umur semuda itu, dia akhirnya tewas di tangan sekumpulan pembalak haram apabila ditembak mati pada hari Jumaat lalu.

Terkenal dengan panggilan Lobo – bermaksud serigala di dalam bahasa Sepanyol – dia dilaporkan sedang melakukan aktiviti memburu sebelum diserang oleh lima pembalak haram, lapor Reuters.

Semasa pertempuran di antara Lobo dan sekumpulan pembalak haram, dia telah ditembak di bahagian muka manakala rakannya cedera teruk dan dihantar ke hospital oleh pemimpin puak, Laercio Guajajara.

Lobo merupakan anggota Guardian of the Forest, sebuah kelompok yang dibentuk untuk melawan kartel pembalakan liar di kawasan tersebut.

Lobo dikenali oleh masyarakat tempatan dan suku asli di sana sebagai Penjaga Hutan. Dia mula melakukan aktiviti ini pada tahun 2012 bagi melindungi kawasan hutan, suku kaum dan beberapa puak lain yang tinggal jauh di dalam hutan.

Ini bukanlah kali pertama pembalak haram menyerang suku asli di sana. Laporan daripada Majlis Mubaligh Adat Brazil – sebuah organisasi yang ditubuhkan untuk mempertahankan kaum pribumi Amazon – telah merekodkan 135 orang telah dibunuh pada 2018.

Sejak 2012, pembalak haram telah membunuh sekurang-kurangnya tiga penjaga hutan disebabkan mereka telah membakar lebih 200 kem pembalakan haram.

Berikut adalah artikel kami yang lain berkenaan hutan Amazon dan alam sekitar. Klik pautan di bawah untuk mengetahui dengan lebih lanjut.

Mengapa Kita Perlu Risau Jika Hutan Amazon Musnah Dalam Kebakaran

Henry Beremosi Selepas Tonton Video Ancaman Manusia Terhadap Alam Sekitar


adidas Football Memperkenalkan Koleksi ‘5-Star adiMoji Pack’

Sebuah lagi koleksi terbaru buat peminat kasut bola sepak khusus untuk tahun ini. Pada kali ini, adidas telah melancarkan koleksi ‘5-Star adiMoji Pack’ yang hadir dengan nama Fire, Ice, Oil, Money, 100, GOAT dan Snoop’s Money Bag.

Model Oil diinspirasi dari budaya Texas manakala versi Snoop’s Money Bag direka mengikut gaya hidup Snoop yang hidup mewah dan GOAT pula dihasilkan khusus buat atlet yang berbakat.

Mengenai spesifikasi teknikal, 2018 adizero 5-Star 7.0 telah diubahsuai mengikut teknologi terbaru dengan penawaran model yang lebih lebih ringan menggunakan teknologi ‘SPRINTSKIN’, ‘SPRINTFRAME’ dan ‘SPRINTSTUDS’ bagi memberi keselesaan, kekuatan dan daya tarikan tambahan.

Anda boleh lihat dibawah gambar setiap model daripada adidas Football 2018 adizero 5-Star adiMoji Pack. Kasut ini bakal mula dijual di laman web adidas dan butik adidas pada 14 Mac ini.


Penjahat Dalam Shang-Chi Sudah Wujud Sejak Filem Iron Man Pertama Lagi

Sekitar dua hari yang lepas, Marvel Studios baharu sahaja melancarkan trailer bagi filem adiwira terbaharu mereka iaitu Shang-Chi and the Legends of Ten Rings yang bakal ditayangkan pada 3 September tahun ini. Menariknya, Shang-Chi merupakan karakter adiwira Asia pertama dalam Marvel.

Sedikit sinopsis, filem ini mengisahkan tentang Shang-Chi, seorang pakar seni bela diri Kung Fu yang perlu membanteras kejahatan yang dilakukan oleh organisasi pengganas Ten Rings.

Tambah menarik, ilmu Kung Fu yang dimiliki Shang-Chi itu diajar oleh Death Dealer, salah seorang ahli Ten Rings manakala ayahnya, Wenwu juga sebahagian daripada organisasi itu. Sedar dengan kejahatan yang dilakukan Ten Rings, Shang-Chi terpaksa menentang ‘sifu’ dan ayahnya sendiri.

Anda peminat setia filem Marvel, terma Ten Rings bukanlah satu yang asing malah organisasi ini sudah lama wujud sejak fasa Marvel Cinematics Universe (MCU) yang pertama bermula dalam filem Iron Man (2008).

Sekiranya anda masih ingat mahupun tidak, Tony Starks pernah diculik untuk dibunuh oleh sekumpulan pengganas yang diupah oleh Obadiah Stane dalam filem Iron Man. Untuk pengetahuan, kumpulan pengganas itu sebenarnya merupakan sebahagian cabang kumpulan dalam organisasi Ten Rings.

Berdasarkan laporan, logo organisasi Ten Rings yang berbentuk ‘gelungan sepuluh cincin’ jelas kelihatan dalam babak tersebut. Ini menjadi bukti bahawa Ten Rings sudah lama wujud. Namun, Marvel nampaknya seperti tidak mahu para peminat Iron Man beranggapan bahawa Ten Rings merupakan salah satu musuh terkuat dalam MCU dan disebabkan itulah organisasi ini tidak terlalu menonjol dalam filem tersebut.

MCU dalam filem solo Iron Man menjadi serabut apabila munculnya The Mandarin, penjahat dalam Iron Man 3. Menurut laporan Screen Rant, The Mandarin merupakan salah seorang daripada ketua dalam organisasi Ten Rings. Akan tetapi, berlaku plot twist dalam Iron Man 3 apabila watak The Mandarin telah dipalsukan oleh Trevor Slattery, karakter yang berperanan sebagai seorang pelakon.

Indentiti The Mandarin asli mahupun yang palsu telah mencetuskan persoalan dalam kalangan peminat filem Iron Man. Berikutan itu, satu filem pendek telah diterbitkan khas untuk menceritakan karakter Trevor Slattery bertajuk All Hail the King (2014).

Dalam filem ini, Traver dipenjarakan atas kesalahan menyamar sebagai The Mandarin palsu dan menyebarkan video berunsurkan ancaman. Berikutan itu, salah seorang daripada ahli Ten Rings telah menghantar seorang ejen untuk memecah masuk ke penjara bagi menyiasat identiti Trevor dan ingin mengetahui siapakah The Mandarin yang asli. Tetapi, The Mandarin asli masih dirahsiakan oleh Marvel dalam filem ini.

Persoalan mengenai The Mandarin dan Ten Rings di MCU masih tiada jawapannya. Apa yang pasti, peranan Ten Rings sebagai antagonis masih lagi dianggap penting dalam MCU kerana ia turut diselitkan secara senyap oleh Marvel dalam filem Ant-Man. Ini dapat dibuktikan menerusi watak seorang ejen yang bertatukan logo Ten Rings pada lehernya.

Disebabkan persoalan yang timbul mengenai peranan The Mandarin dan Ten Rings di MCU, Marvel dengan ini menjelaskan bahawa kesemua itu bakal terjawab dan dijelaskan dalam filem Shang-Chi and the Legends of Ten Rings. Untuk mengetahui siapakah The Mandarin yang sebenar? Sama-sama kita tunggu tayangan filem ini nanti.

Sebelum ini, Donnie Yen dan Ludi Lin dijangka bakal membintangi filem Marvel Shang-Chi. Klik sahaja pautan di bawah ini untuk bacaan selanjutnya.

Donnie Yen Dan Ludi Lin Dijangka Bakal Membintangi Filem Marvel ‘Shang Chi’

Marvel Akan Filemkan Shang-Chi Sebagai Watak Adiwira Asia Pertama


Penjahat Datang Semasa Pertemuan Kanak-Kanak Dengan Spiderman. Hasil Selepas Itu Tidak Sesuai Ditonton Di Pejabat

Menjadi sebuah impian bagi setiap kanak – kanak untuk berjumpa dengan hero mereka. Salah satunya adalah Spiderman. Fouseytube mengambil satu inisiatif untuk mengembirakan hati kanak – kanak ini dengan mencuba memakai seperti spiderman.

Apa yang terjadi selepas itu? Jom Tengok


Penjaja Kecil Di Johor Bakal Menerima Pengecualian Bayaran Lesen

Lebih 20,000 penjaja kecil di negeri Johor bakal dikecualikan daripada bayaran lesen penjaja bermula 1 September ini. Pengecualian bayaran ini melibatkan penjaja di pasar malam, pasar sehari atau pagi, penjaja bergerak, penjaja statik dan peniaga Pasar Karat.

Menteri Besar Johor Datuk Osman Sapian, yakin untuk melaksanakan tindakan ini berikutan dengan kestabilan kewangan kerajaan negeri yang berada dalam keadaan yang baik. Kedudukan kewangan ini dipercayai cukup untuk menampung dan tidak akan menjejaskan Pihak Berkuasa Tempatan (PBT) negeri tersebut.

Kerajaan negeri Johor juga akan membantu PBT melalui pemberian Geran Keseimbangandan peruntukan pembangunan untuk memastikan perlaksanaan projek dan program terlaksana. Walaubagaimana pun, penjaja masih perlu membuat permohonan untuk mendapat kelulusan lesen bagi tujuan pemantauan.


Penjaja Lampu Isyarat Di Terengganu Bakal Berdepan Hukuman Penjara Dan Denda RM100,000

Sekarang ini, berlaku lambakan penjaja-penjaja tepi jalan terutamanya ketika berhenti di persimpangan lampu isyarat di mana terdapat penjaja-penjaja yang menjual barangan mereka secara terus ke tingkap kereta.

Menurut portal Terengganu Today melaporkan, penjaja pelbagai jenis makanan di persimpangan lampu isyarat di Terengganu yang tidak menghentikan aktiviti itu bakal berdepan hukuman penjara dan denda sehingga RM100,000 sekiranya didakwa di mahkamah.

Timbalan Exco Kerajaan Negeri Terengganu, YB Wan Hapandi Wan Nik berkata, keputusan itu dibuat disebabkan tempoh akhir dibenarkan untuk aktiviti perniagaan tidak sah itu telah berakhir pada November lalu.

Tambah beliau lagi, pihaknya telah memutuskan untuk melaksanakan operasi bagi fasa pertama bermula hari ini hingga 31 Disember bagi memastikan keselamatan penjaja dan keselesaan pengguna jalan raya.

Kata Wan Hapandi, operasi itu akan melibatkan pelbagai agensi kerajaan iaitu pihak berkuasa tempatan (PBT), Jabatan Pengangkutan Jalan (JPJ), Polis Diraja Malaysia (PDRM), Jabatan Kesihatan Negeri (JKN), Kementerian Perdagangan Dalam Negeri dan Hal Ehwal Pengguna (KPDNHEP) serta Jabatan Tenaga Kerja (JTK). Beliau berkata demikian pada sidang media Operasi Bersepadu Penjaja di Wisma Darul Iman.

Wan Hapandi berkata, penguatkuasaan akan dibuat berdasarkan peraturan-peraturan antaranya Peraturan Lalulintas 1959 di bawah Akta Pengangkutan Jalan, Undang-Undang Kecil Penjaja di bawah Undang-Undang Kecil Pihak Berkuasa Tempatan, Akta Kawalan Harga & Anti Percatutan 2011 serta Perintah Perlabelan Barang Sedia Bungkus 1993.

Isu berbangkit ini telah menerima pelbagai respon daripada netizen. Ada yang bersetuju hukuman dan denda patut dikenakan kepada penjaja-penjaja tersebut.

Namun, terdapat juga netizen yang tidak bersetuju dengan inisiatif yang diambil oleh kerajaan negeri tersebut. Mereka berhujah

Pada pendapat anda, wajarkah hukuman ini dilaksanakan kepada penjaja-penjaja ini? Ini pula beberapa berita berkaitan penjaja tepi jalan.

Manipulasi Simpati, Ini Taktik Berkesan Peniaga Kerepek Jalanan Kutip RM150 Dalam Sejam

Penjaja Kecil Di Johor Bakal Menerima Pengecualian Bayaran Lesen

Hanya Jual Ayam Goreng RM1, Peniaga Ini Raih Pendapatan RM15,000 Sebulan


Penjara 110 Tahun Kerana Kemalangan, Dua Juta Orang Tandatangan Petisyen Minta Dia Dilepaskan

Lebih dua juta orang telah menandatangani petisyen menggesa mahkamah mengubah hukuman penjara selama 110 tahun ke atas seorang pemandu trak yang menyebabkan kemalangan sehingga mengorbankan empat orang, lapor Lad Bible.

Rogel Lazaro Aguilera-Mederos berumur 25 tahun memandu trak di Colorado, pada April 2019, apabila dia merempuh kira-kira dua dozen kenderaan sehingga mengakibatkan letupan besar yang mengorbankan empat orang.

Lazaro memberitahu polis bahawa dia hilang kawalan dan terpaksa melanggar bahu jalan apabila lalu lintas mula dipenuhi dengan kereta disebabkan satu lagi kemalangan yang berlaku pada masa tersebut.

Dia didapati bersalah atas 42 pertuduhan, termasuk membunuh, serangan tahap pertama dan memandu secara cuai – dan pada minggu ini, dia dijatuhi hukuman penjara selama 110 tahun.

Petisyen yang ditujukan kepada Gabenor Colorado Jared Polis dan mahkamah Jefferson County itu menyebut bahawa Lazaro tidak mempunyai apa-apa rekod jenayah, atau pernah terlibat dengan jenayah. Dia juga tidak menunjukkan tanda-tanda bahawa dia mengambil dadah.

Selain itu, mereka yang menurunkan tandatangan telah meminta mahkamah untuk melihat kembali kes tersebut kerana ia berlaku tanpa sengaja dan bukan perbuatan jenayah daripada pihak pemandu.

Petisyen pecat Amber Heard daripada Aquaman 2 cecah satu juta sokongan. Untuk bacaan lanjut, klik pautan di bawah.

Petisyen Pecat Amber Heard Daripada Aquaman 2 Cecah Satu Juta Sokongan

Pelajar Tingkatan 1 Lancar Petisyen Mansuhkan Peraturan ‘Rambut Pendek’ Di Sekolah

Hampir 75,000 Orang Tandatangan Petisyen Bantah Mansuh Elaun Kritikal


Penjara 7 Tahun Menanti Anda Jika Lakukan ‘Hubungan Intim Satu Malam’ Di Piala Dunia 2022

Piala Dunia 2022 akan diadakan di Qatar pada bulan November. Ini adalah kali pertama kejohanan bola sepak dunia diadakan di negara yang mengamalkan cara hidup Islam.

Diadakan di negara yang melaksanakan undang-undang syariah Islam, pelancong yang datang menonton Piala Dunia tidak boleh bertindak sewenang-wenangnya.

Antaranya adalah tidak boleh berhubungan seks tanpa ada ikatan yang sah, pelancong juga dilarang melakukan hubungan intim satu malam atau lebih terkenal dengan nama one night stand dengan orang yang tidak dikenali. Jika ditangkap, pelancong boleh dipenjara sehingga tujuh tahun.

Bukan itu sahaja, Qatar juga tidak melarang minum minuman beralkohol di kawasan awam, seperti jalan raya dan taman awam. Alkohol hanya terdapat di hotel berlesen dan pelancong diminta menghormati tradisi negara tersebut.

Memetik media British tempatan, Mirror, peraturan ketat itu menyebabkan ramai peminat bola sepak di negara Ratu Elizabeth bimbang.

“Dengan larangan yang sangat ketat dan menakutkan jika anda ditangkap, ada kebimbangan bahawa ini boleh menjadi kejohanan yang sangat buruk untuk peminat.”

Qatar sendiri sedang mempromosikan dirinya sebagai tuan rumah kejohanan Piala Dunia bagi mewakili Dunia Arab. Negara yang kaya dengan minyak itu juga telah mendapat sokongan daripada semua negara anggota Liga Arab.

Qatar kemudian meletakkan tawarannya untuk menjadi tuan rumah Piala Dunia sebagai peluang untuk merapatkan jurang antara dunia Arab dan Barat.

Piala Dunia 2022: FIFA benarkan pasukan daftar 26 pemain. Rujuk pautan di bawah untuk membaca.

Piala Dunia 2022: FIFA Benarkan Pasukan Daftar 26 Pemain

Australia Pasukan Ke-6 Dari Asia Layak Ke Piala Dunia 2022

Australia Sedia Jadi Tuan Rumah Piala Asia Dengan Syarat AFC Anjak Ke Tahun 2024


Ini Rupa Penjara Yang Mengajar Coding Tempat Mark Zuckerberg Lawati

Pada minggu lalu, Mark Zuckerberg dan isterinya, Priscilla Chan, melawat San Quentin, iaitu sebuah penjara berhampiran Lembah Silikon yang mengajar penghuninya bagaimana untuk mengaturcara (coding).

Lawatan ini berlaku selepas beliau membaca buku “The New Jim Crow” oleh Michelle Alexander yang menceritakan hubungkait di antara ‘peperangan menentang dadah’, perkauman, dan pemenjaraan besar-besaran di Amerika Syarikat. Zuckerberg melawat San Quentin untuk melihat “keadaan penjara daripada kaca mata rakyat,” tulis beliau dalam satu pos Facebook.

Melalui sebuah bootcamp yang digelar Code.7370, penghuni terpilih diberi peluang untuk mempelajari bagaimana untuk mengaturcara. Program ini dicipta oleh seorang venture capitalist, Chris Redlitz yang pernah memberikan ceramah keusahawanan di penjara itu melalui NGO yang diasaskan oleh beliau, The Last Mile. Kedua-dua projek ini dibuat untuk membantu mengurangkan kadar banduan berulang dan membantu bekas banduan mula bekerja.

Menurut pegawai penjara, program-program latihan semula seperti yang dijalankan di San Quentin melaporkan kes banduan berulang hanya pada kadar 7.1%, berbanding pada kadar 54.3% untuk keseluruhan populasi banduan di California.

Ini adalah Penjara San Quentin, terletak kira-kira 20 batu dari South of Market, rumah kepada banyak startup di San Francisco.

Selepas salah satu ceramah beliau di penjara, Redlitz begitu kagum dengan tahap pengetahuan perniagaan dan keinginan untuk belajar penghuni-penghuni di situ yang kemudian menyebabkan beliau mula bekerja untuk menyediakan sebuah program “technology accelerator” (pemangkin teknologi).

The Last Mile ditubuhkan sebagai satu program berdurasi 6 bulan untuk membantu penghuni penjara menukar minat mereka menjadi idea-idea perniagaan. Setelah selesai program, para tetamu dijemput untuk mendengar banduan-banduan ini membentangkan idea bisnes mereka.

Pada tahun 2014 , The Last Mile melancarkan Code.7370, iaitu program pembelajaran HTML, JavaScript, CSS, dan Python untuk penghuni-penghuni penjara.

Oleh kerana sambungan internet dilarang di penjara, para penghuni mempelajari pengaturcaraan melalui simulasi servis web dan simulasi servis pengaturcaraan.

California membayar USD $60,000 setahun untuk Code.7370, mengikut laporan USA Today.

Tetapi hanya mereka yang terpilih berpeluang mengikuti kelas ini. Daripada 200 orang yang memohon, hanya 23 orang terpilih, menurut laporan VICE News.

Setelah terpilih, seorang banduan menulis di dalam laman web Quora: “Saya mengaku saya amat gembira kerana terpilih menjadi salah seorang peserta dalam program mengaturcara yang baru dan amat unik ini. Walau bagaimanapun, saya harus mengawal perasaan saya kerana saya sedar terpilih menyertai program ini hanyalah sebahagian kecil daripada cabaran lain yang mendatang.”

Di sini, banduan duduk dan mendengar ucapan sebagai graduan kelas Code.7370. Harapannya adalah supaya mereka mempunyai kemahiran secukupnya untuk menyertai pasaran kerja.

Redlitz bercadang untuk mengembangkan lagi program dengan menawarkan kelas visualisasi data serta web dan reka bentuk pada tahun-tahun mendatang.

BACA: Gelandangan Ini Diberi Pilihan $100 Atau Pembelajaran Coding Selama 2 Bulan. Lihat Apa yang Terjadi Seterusnya

BACA: Walaupun Bernilai USD$820 Juta CEO Zappos Memilih Untuk Tinggal Dalam Trailer

LIKE dan FOLLOW Vocket di Facebook serta Instagram


Anda Berdepan Hukuman Denda Atau Penjara Jika Merokok Di Pantai Thailand Selepas Ini

Sebagai usaha untuk menjaga kebersihan pantai yang sentiasa menjadi tumpuan pelancong seluruh dunia, Thailand sedang dalam usaha untuk mewartakan pantainya sebagai kawasan larangan merokok.

Ini termasuk kawasan pantai yang popular seperti Phuket. Langkah ini diambil selepas laporan jabatan marin Thailand yang perlu mengutip ribuan sisa puntung rokok yang mengotori pantai. Ianya sebagai langkah untuk mengurangi jumlah sampah yang perlu dikutip di samping menjaga kebersihan pantai.

Menurut laporan, pasukan kebersihan pantai mengutik hampir 138,000 puntung rokok di sepanjang pantai Patong, Phuket dan perokok yang menghisap rokok dan membuang puntung di dalam laut juga turut akan diperhatikan.

Bagi mereka yang tidak patuh, mereka boleh dikenakan hukuman penjara sehingga setahun atau didenda 100,000 Baht (lebih kurang RM12,700). Namun, kawasan untuk morokok tetap akan disediakan tetapi ianya akan terletak di kawasan luar pantai. Tempat khas untuk anda membuang puntung rokok juga akan disediakan di kawasan berkenaan.

Setakat ini 20 pantai sedang dalam fasa percubaan iaitu pantai di Phuket, Prachuap Khiri Khan, Chon Buri, Songkhla, Koh Samui dan Pattaya. Larangan merokok ini sudah pun bermula di pantai-pantai ini bermula bulan ini. Anda yang mungkin pergi bercuti di pantai-pantai sekitar kawasan ini, berhati-hatilah. Baca papan tanda yang ada di pantai atau anda mungkin didenda on the spot.


Travel Ke Latvia Temukan Aku Dengan Penjara Sadis Di Sebalik Apartment Mewah

Ada rasa ragu-ragu juga nak kongsi ni, sebab takut ada yang rasa tak selesa. Tapi kalau lihat dari segi sejarah, elok kongsikan sebab dengan sejarahlah, kita akan dapat belajar macam-macam.

Okay, bulan Julai tahun lepas, saya ke Riga, Latvia, sekadar transit antara Tbilisi, Georgia dan Tallinn, Estonia. Saya minat dengan sejarah perang, jadi saya dapat tahu ada pusat tahanan KGB di tengah Riga.

Sedikit pengenalan pada KGB, KGB adalah agen keselamatan untuk pihak Soviet Union. Seperti puak rejim Khmer Rouge di Cambodia, tugas KGB adalah untuk mencari maklumat, menghapuskan musuh dan menyebarkan rasa takut rakyat pada Soviet Union.

Sebuah bangunan apartment mewah yang pada asalnya, amat terkenal dengan imej eksklusif di kalangan bangsawan, bertukar tangan dan dibeli oleh kerajaan Latvia dan ia dijadikan sebagai bangunan kerajaan. Bangunan ini diberi nama “The Corner House”.

Sehinggalah tentera Soviet Union memasuki Latvia pada tahun 1940, dan mereka menjadikan “The Corner House” sebagai pusat tahanan utama KGB untuk Latvia. Tiada alamat yang spesifik, hanya cari corner di persimpangan Brivibas dan Stabu street.

Selepas KGB memiliki “The Corner House”, rekod melaporkan pada tahun 1941, seramai 15,000 orang hilang dan tiada siapa yang tahu kesudahan nasib mereka sejak mereka diberi waran tangkap oleh agen KGB.

Bahagian luar bangunan ini kelihatan seperti bangunan biasa. Ini untuk mengelakkan dari orang awam menghidu kegiatan sebenar KGB di dalam bangunan ini.

Tingkat atas adalah untuk pejabat-pejabat pegawai KGB, tapi di bahagian tingkat paling bawah sekali, terletaknya sel-sel penjara yang amat kecil, hanya untuk kapasiti 4 orang banduan, tapi KGB meletakkan sekurang-kurangnya 20 orang banduan dalam satu sel.

Selain dari sel-sel penjara, bilik soal siasat dan seksaan banduan, dan akhir sekali, bilik untuk skuad penembak juga berkongsi tingkat yang sama. Di situ lah banduan diletakkan, di soal siasat dan akhir sekali, dihukum tembak sampai mati.

Tiket masuk berharga 5 Euro untuk seorang.


Penjara Dua Tahun Jika Ingkar Larangan Merokok Mulai Januari 2020

Amaran kepada perokok-perokok di seluruh Malaysia. Anda akan mula dikenakan denda jika menghisap rokok di semua premis makanan bermula 1 Januari 2020.

Perokok yang ingkar akan larangan ini akan didenda sehingga RM10,000 atau dipenjarakan sehingga dua tahun, lapor Awani.

Perbuatan merokok wajib dilakukan di luar jarak tiga meter atau kira-kira 10 kaki dari setiap premis berkenaan.

Berita ini disampaikan sendiri oleh Menteri Kesihatan, Datuk Seri Dr Dzulkefly Ahmad dan kementeriannya sedang giat menjalankan penguatkuasaan larangan merokok di premis makanan.

Untuk rekod, Kementerian Kesihatan telah mengeluarkan notis amaran kepada 31,422 premis makanan daripada 146,607 premis yang telah diperiksa.

Manakala 27,759 buah premis telah diberikan amaran kerana gagal mempamerkan tanda larangan merokok serta 3,889 yang lain diberikan notis kerana ingkar larangan merokok.

Berikut adalah cerita lain mengenai aktiviti merokok yang membahayakan kesihatan. Klik pautan di bawah untuk membaca.

Lelaki Marlboro Meninggal Dunia, Tidak Pernah Menghisap Rokok Sepanjang Hidupnya

Tujuh Individu Tewas Cabar Larangan Merokok Di Tempat Makan Awam

Penjualan Cecair Rokok Elektronik Mengandungi Nikotin Bakal Dikenakan Denda Atau Penjara


adidas Gagal Pertahan Hak Cipta Logo ‘3 Stripes’ Di Mahkamah Eropah

adidas pada minggu ini dilaporkan gagal mempertahankan hak cipta logo ‘3 Stripes’ yang cukup ikonik dengan jenama ini sejak sekian lama. Hal ini disebabkan keputusan Mahkamah Eropah yang mengatakan rekaan logo ini tidak kukuh untuk dipertahankan.

Meskipun diketahui umum mengenai pengenalan rekaan ini yang mula dicipta oleh pengasas adidas, Adi Dassler pada 18 Ogos 1949, pihak mahkamah menolak untuk menerima kenyataan tersebut.

Pihak mahkamah menjelaskan bahawa syarikat pengusaha alatan sukan itu gagal untuk mengemukakan bukti kukuh yang mengatakan rekaan 3 garis selari itu mempunyai “karakter tersendiri” dan memenuhi syarat untuk mendapat perlindungan.

Keputusan ini menandakan berakhirnya pertikaian antara adidas dan jenama sukan dari Belgium, Shoe Branding Europe atas isu rekaan yang hampir sama semenjak tahun 2009.

Hal ini bukanlah kali pertama terjadi, malah pada tahun 2003 yang lalu, adidas juga menghadapi pertikaian yang sama terhadap sebuah syarikat dari Belanda, Fitnessworld yang juga menggunakan rekaan dua garis pada produk mereka.


Dua Banduan Ini Terima Sarjana Pengurusan Perniagaan Dan Sekarang Mengejar PhD

2 orang banduan ini dahagakan ilmu sehingga mahu menyambung pelajaran ke peringkat PhD selepas memperolehi Sarjana Pengurusan Perniagaan (MBA) dari Open University Malaysia (OUM) pada tahun ini.

Tatkala berusia 17 tahun, Jim disabitkan dengan pembunuhan dan dipenjarakan di Penjara Kajang. Selepas 14 tahun, dia kini berusia 31 tahun telah lulus MBA dengan purata CGPA 3.26. Ia satu pencapaian yang membanggakan penjara, keluarga dan dirinya.

Lebih istimewa, Jim, anak sulung dari lima adik-beradik telah menerima sijil di majlis konvokesyen OUM baru-baru ini. Dia turut menyatakan dirinya sedang bersiap untuk buat PhD dalam bidang yang sama. Berkenaan perbelanjaan pelajarannya pula, ia ditanggung oleh keluarga Jim.

Ikuti temubual Jim bersama wartawan The Malay Mail:

“Apa yang penting ialah saya tidak berasa malu dengan diri saya sendiri. Stigma tidak lagi. Saya terima bagaimana masyarakat mungkin melihat saya,” kata Jim di luar konvokesyen.

“Salah satu perkara yang saya pelajari dalam 14 tahun yang lalu adalah bagaimana untuk mengendalikan emosi saya, jadi saya tidak akan membiarkan pandangan orang lain melemahkan saya,” katanya.

“Apabila saya berada di penjara, saya menyedari bahawa saya boleh mempengaruhi orang, bukan orang yang mempengaruhi saya. Jadi, saya mula mempengaruhi orang seusia saya, bukan sahaja tentang pendidikan tetapi juga mengenai moral dan agama,” katanya.

“Ini merupakan transformasi utama bagi saya, dan saya berharap dapat membawa pengalaman saya dan berkongsi pengetahuan ini dengan orang lain,” katanya.

Adam, 30, juga disabitkan dengan pembunuhan ketika berusia 14 tahun pada 2001. Ketika itu dia seorang remaja yang buta huruf tapi kini telah berjaya memperolehi MBA dari OUM.

Ini membuktikan penjara telah memberi impak positif di dalam kehidupannya. Menurut Adam, pendidikan memberikan satu harapan dan penebusan buat dirinya dan itu membuatkan dia mahu melanjutkan pengajian di peringkat PhD pula.

Dia ditemani ibu bapa dan adik di majlis konvokesyen, berkongsi cerita dengan wartawan The Star tentang bagaimana dia boleh mula belajar di penjara.

“Beberapa tahun pertama di penjara, saya hanya hidup begitu saja. Sehingga seorang pegawai yang dipanggil Tuan Ajib memberitahu saya supaya berhenti bangun dan tidur setiap hari dan membuat sesuatu untuk diri saya sendiri.

“Pada waktu itulah saya memutuskan untuk mendapatkan pendidikan saya. Sedikit demi sedikit, saya belajar keras dan duduki SPM saya pada tahun 2006 sebelum melakukan STPM dan ijazah saya,” katanya.

“Dan saya tidak berhenti di sini. Saya mahu buat PhD saya seterusnya,” katanya.

“Saya mahu menyokong ibu dan keluargaku jika saya keluar dan memberikan kembali kepada masyarakat,” katanya.

Kejayaan Jim dan Adam menjadi bukti bahawa sistem penjara boleh merehabilitasikan para banduan melalui pendidikan dan dalam masa yang sama belajar mengawal diri.

Kejayaan seperti ini turut menjadi pemangkin buat pihak penjara bekerja keras untuk meneruskannya. Ini kerana banduan dengan kelayakan pendidikan yang baik mempunyai risiko yang lebih rendah untuk mengulangi kesalahan.

Jim dan Adam ialah pesalah juvana ketika disabitkan dengan pembunuhan dan dipenjarakan. Pada usia muda mereka telah melakukan kesalahan yang berat.

Namun dalam keadaan terkawal tanpa gangguan lain, mereka menjadi fokus dalam pelajaran sehingga berjaya mendapat MBA.

Mereka turut memohon pengampunan dan berharap hukuman menjadi ringan setelah bertungkus lumus belajar sampai ke peringkat tinggi.

Jim mahu berkongsi pengalaman dan ilmu dengan orang ramai dan Adam mahu memulakan perniagaannya sendiri sekiranya dibebaskan kelak.


Penjawat Awam Gagal Ambil Vaksin Sebelum 1 November Bakal Dikenakan Tindakan Tatatertib

Semua penjawat awam diminta untuk menyelesaikan suntikan vaksin COVID-19 sebelum 1 November dan mereka yang masih belum divaksinasi pada tarikh tersebut tanpa dikecualikan akan dikenakan tindakan tatatertib, lapor Berita Harian.

Jabatan Perkhidmatan Awam (JPA) mengatakan mereka yang tidak dapat mengambil vaksin akibat komplikasi kesihatan mesti menyerahkan laporan perubatan yang disahkan oleh pegawai perubatan kerajaan kepada ketua jabatan mereka.

Manakala yang masih belum mendapat vaksin mulai 1 November dan seterusnya tanpa dikecualikan untuk masalah kesihatan akan dikenakan tindakan tatatertib mengikut Peraturan Pegawai Awam (Kelakuan dan Tatatertib) 1993, katanya dalam satu kenyataan semalam, lapor Utusan Malaysia.

Arahan tersebut sejajar dengan upaya kerajaan untuk meningkatkan kepercayaan masyarakat bagi mengembalikan kehidupan kepada normal serta mengembalikan perkhidmatan awam ke fungsi yang lebih maksimum berdasarkan fasa Rancangan Pemulihan Nasional.

Untuk rekod, setakat ini hampir 98% penjawat awam telah diberi vaksin dengan sekitar 16.900 masih belum didaftarkan untuk tujuan tersebut. Menteri Kesihatan Khairy Jamaluddin sebelum ini mengatakan bahawa kerajaan akan membincangkan tindakan terhadap penjawat awam yang enggan mendapat vaksinasi COVID-19 kecuali mereka yang mempunyai masalah kesihatan.

Mana-mana pekerja yang menolak suntikan vaksin boleh dipecat, benarkah? Klik pautan di bawah untuk membaca.

Pekerja Tolak Suntik Vaksin COVID-19 Boleh Dipecat, Benarkah?

Vaksin Percuma Untuk 6.4 Juta Rakyat Malaysia, Apa Yang Anda Perlu Tahu

Gara-Gara Mahu Wajibkan Penumpang Ambil Vaksin, Qantas Airways ‘Diserang’ Golongan Antivaksin


Penjawat Awam Kena Denda RM8,000 Kerana Berniaga Sarung Kaki

Seorang penjawat awam bernama Suzana Murni Mansor dikenakan hukuman denda RM8,000 selepas mengaku bersalah terlibat dalam perniagaan membekal sarung kaki bernilai RM44,500 tanpa kebenaran. Wanita bersuaia 53 tahun itu mengaku bersalah selepas tuduhan dibaca terhadapnya di hadapan Hakim Azura Alwi di Mahkamah Sesyen.

Hakim Azura turut menasihati tertuduh agar insaf dan dapat memulakan kehidupan yang baharu memandangkan tertuduh adalah seorang pekerja yang cemerlang. “Jadi, saya berharap anda mengambil peluang ini, mulakan kehidupan yang lebih bermakna untuk diri dan keluarga,” katanya.

Menurut Sinar Harian, Suzana didapati bersalah kerana telah mengambil bahagian dalam perniagaan iaitu sebagai pemilik Syarikat Fana Global Resources. Syarikat itu didapati mendapat kerja membekal dan menghantar sarung kaki kepada kakitangan hospital kerajaan yang bernilai RM44,500.

Difahamkan, Suzana telah menjalankan perniagaan semasa beliau menjadi pegawai badan awam iaitu pembantu tadbir di Jabatan Pengurusan Fasiliti Bersepadu, sebuah hospital universiti awam. Sebagai penjawat awam, beliau terikat dengan undang-undang yang melarang beliau mengambil bahagian dalam perniagaan.

Pertuduhan dikemukakan mengikut Seksyen 168 Kanun Keseksaan yang memperuntukkan hukuman penjara maksimum setahun atau denda atau kedua-duanya. Dalam kes ini, pertuduhan dikendalikan oleh Timbalan Pendakwa Raya, Suruhanjaya Pencegahan Rasuah Malaysia (SPRM), Noryusriza Zulkifli dan pegawai pendakwa SPRM, Mohd Aliff Shaharuzaman. Manakala tertuduh yang tidak diwakili peguam.

Ini jawapan bernas bagi penjawat awam yang ingin berhenti kerja. Untuk bacaan lanjut, klik pautan di bawah.

Senyum, Ini Jawapan Bernas Bagi Penjawat Awam Yang Ingin Berhenti Kerja

Ini Kisah Gaji Kilang Selepas Saya Dapat Diploma Kejuruteraan Awam

Bagaimana Penjawat Awam Ini Cipta Duit Tepi Hanya Dengan Membuang Sampah


Strategi Untuk Penjawat Awam Menjana RM10,000 Bersih Sebulan

(Amaran! Nota ini paling berat yang pernah aku keluarkan. Hanya sesuai dibaca di waktu lapang dan fikiran tenang. SHARE dulu jika belum bersedia.)

Nota ini hanya sesuai untuk mereka yang bersemangat tinggi, kental dan berusaha kuat untuk mencapai apa yang dihajati di dunia lebih-lebih lagi di akhirat. Nota ini sedikit berat tapi jika nota ini pun kita tidak mampu nak hadam, jauh panggang dari api untuk dapatkan RM10,000 bersih sebulan. Ini panduan umum dan perlu dilaras atur kembali bagi menyesuaikan dengan kondisi komitmen dan masa masing-masing.

PERTAMA kira KOS dan cari supplier bahan mentah untuk dijadikan bahan jualan kita, pilih bahan jualan yang memberi keuntungan bersih RM1/item atau yang memerlukan modal 40% seperti nasi bungkus, kuih muih, air dan banyak lagi bahan jualan yang boleh difikirkan. Selepas mendapat idea bahan jualan, pastinya kita tahu bahan apa yang diperlukan, buat survey cari bahan yang terbaik dan murah.

KEDUA cari PEKERJA, disebabkan kita mempunyai kekangan masa dengan kerja untuk menjayakan misi ini, kita perlu mengambil 4 jenis pekerja yang berlainan tugas iaitu:

1. Jurudapur : berperanan menyiapkan bahan jualan, bekerja hanya di rumahnya sendiri dengan dibantu oleh seorang pembantu. Boleh runding dengan makcik-makcik yang ada bakat menyediakan bahan jualan di taman terdekat.

2. Pembantu jurudapur : membantu jurudapur melakukan kerja-kerja remeh seperti membasuh bekas, mengupas, menyediakan bahan dan lain-lain. Minta makcik tu carikan seorang yang dia senang untuk bekerja bersama.

3. Runner: berperanan mengambil dan menghantar bahan yang diperlukan oleh jurudapur dan sebagai jur ambil dan hantar bahan jualan ke outlet-outlet yang telah dibuka oleh salesmen. Juga sebagai pemegang amanah duit untung untuk dibank in setiap hari selepas habis jualan. Cari dalam group FB tempat anda tinggal, pastikan yang ada kereta dan ada lesen memandu.

4. Salesmen: menjaga dan menjual kepada pengguna akhir di outlet yang akan memberi pulangan keuntungan kepada perniagaan anda. Cari lokasi yang strategik dan tanyakan khabar orang sekitar tempat tu.

Gaji pekerja berbeza mengikut tugas, kiraannya seperti di bawah:

1. Jurudapur starting RM800, akan dinaikkan RM200-RM300 setiap outlet baru dibuka, peningkatan ini akan menjadi motivasi kepada jurudapur untuk menjaga kualiti bahan jualan.

2. Pembantu jurudapur RM600, dinaikkan jika bebanan bertambah, mengikut rundingan, pastikan win-win situation.

3. Runner RM1100, sedikit mahal kerana termasuk kos minyak kereta dan cagaran kepercayaan memegang duit untung untuk dibank in setiap hari.

4. Salesmen bergaji tetap RM700 sebulan, cuba pastikan jualan dihabiskan setiap outlet, kaji pasaran sebaiknya.

KEEMPAT sediakan alatan niaga, alat ini boleh didapati di Mudah.my. Guna yang 2nd hand pun tak apa. Ianya ada 3 jenis iaitu:

1. Untuk digunakan oleh jurudapur seperti tong gas, dapur, periuk belanga, bekasan, senduk, sudu dan lain-lain. Modal sekitar RM1,300.

2. Bekas sepatutnya yang ingin digunakan untuk meletakkan bahan jualan di outlet-outlet. Modal sekitar RM130.

3. Meja kerusi, payung dan bunting jenama produk untuk setiap outlet yang dibuka. Modal sekitar RM400.

KELIMA jelaskan SOP yang dikehendaki bagi setiap posisi pekerja, jurudapur, pembantu jurudapur, runner dan salesman, tulis, print dan berikan kepada mereka.

KEENAM mulakan dengan hanya membuka sebuah outlet sahaja dahulu, tengok prestasi selama sebulan, insyaAllah mulakan dengan Bismillah dan rujuk panduan ini segala kos yang terlibat tidak sedikitpun akan menyentuh gaji bulanan anda, modal permulaan untuk projek ni bawah RM2000 iaitu semua kos di point yang PERTAMA dan KEEMPAT.

KETUJUH anda buat fan page FB dan bina jenama. Post dalam group kawasan jualan, biar orang ingat nama gerai kita. Pastikan bunting tu diletakkan di meja atau payung gerai supaya orang nampak dari jauh.

Meja, kerusi, payung dan bunting disimpan oleh salesman, terpulang atas kepandaian dia nak simpan di mana-mana tempat selamat.

Begini, anda kena buka sekurang-kurangnya 5 outlet di kawasan tumpuan dan setiap satunya perlu membuat jualan RM250 sehari. (Kalau nasi 100-120 bungkus sahaja) × 26 hari bekerja = RM6500. Tolak 40% kos bahan mentah = RM3900 × 5 outlet = RM19,500. Tolak pula gaji semua pekerja (selepas ada 5 outlet gaji mereka meningkat) seperti di bawah:

Jumlah gaji pekerja RM9500 jadi baki ada RM10,000 bersih untuk anda.

CELARU? Tak pelik sebab aku sendiri nak create strategi ini perlu masa dan pengalaman lebih daripada 5 tahun. Mana mungkin baca sekali terus hadam, untuk lebih jelas sila baca dan tulis semula atas kertas beberapa kali. Klik SHARE jika anda betul-betul berminat untuk dipraktik satu hari nanti.

Sekarang otw ke airport, doakan aku sekeluarga selamat kembali ke Malaysia.

Baca lebih banyak nota bisnes jalanan, di FB Peniaga Jalanan.

BACA JUGA: 6 Idea Perniagaan Modal Rendah Dengan Pulangan Bersih RM10,000 Sebulan


Penjelasan Di Sebalik Fenomena ‘Laurel’ Atau ‘Yanny’

Viral baru-baru ini apabila tersebarnya sebuah klip audio yang membuatkan para netizen mencari jawapan sebenar berdasarkan apa yang didengari. Menariknya sesetengah individu lebih cenderung dengan mendengar ‘Laurel’ manakala sesentengah lagi mendengar ‘Yanny’ berdasarkan sebuah klip yang sama. Tonton video ini untuk mengetahui penjelasan lanjut daripada neuroscientist berdasarkan fenomena yang menjadi topik hangat dikalangan netizen ini.


Penjelasan Kenapa Dr Noor Hisham Sarankan Wanita Berpurdah Memakai Pelitup Muka

Sejak semalam hangat dibicarakan di media sosial mengenai saranan oleh Ketua Pengarah Kesihatan Tan Sri Dr Noor Hisham yang menjelaskan wanita berpurdah juga perlu memakai pelitup muka dalam situasi COVID-19 ketika ini.

Saranan itu yang diberikan ketika sidang media sebelum ini mencetuskan perdebatan terutamanya dalam kalangan netizen yang mungkin hanya membaca arahan tersebut secara sepintas lalu.

Wanita berpurdah juga wajib memakai pelitup muka sama ada pelitup muka perubatan atau bukan perubatan (tiga lapisan fabrik yang disyorkan WHO). – @DGHisham

— KKMalaysia🇲🇾 (@KKMPutrajaya) October 22, 2020

Tetapi mungkin ramai yang tidak menonton jawapan penuh daripada ketua pengarah kesihatan kita ini yang bertungkus-lumus melawan COVID-19 sejak dari hari pertama lagi.

Untuk mengelakkan kekeliruan, berikut adalah jawapan yang mungkin boleh memberikan gambaran yang lebih luas mengenai perdebatan pemakaian pelitup muka oleh mereka yang berpurdah.

“Pertubuhan Kesihatan Sedunia (WHO) mengesyorkan pelitup muka yang mempunyai tiga lapisan fabrik, jadi kita perlu mengikut syor WHO.

“Kalau satu lapisan tak cukup, jadi kita syorkan mereka yang pakai purdah dalam tu boleh pakai pelitup muka sama ada jenis fabrik atau 3 ply mask. Itu lah cadangan kita kepada mereka yang memakai purdah,” jelas Dr Noor Hisham.

Hal ini juga menurutnya adalah selari dengan makluman Majlis Keselamatan Negara (MKN) yang mewajibkan pemakaian pelitup muka di tempat awam bermula 1 Ogos lalu.

Untuk pemilihan pelitup muka pula, beliau menjelaskan mereka ini boleh memilih untuk memilih sama ada pelitup muka perubatan seperti yang dipakainya ketika sidang media berkenaan atau pun pelitup muka jenis fabrik.

Semalam, saranan daripada beliau kepada wanita berpurdah itu mencetuskan perdebatan dalam kalangan netizen dengan ada yang berpendapat pemakaian berpurdah sudah cukup untuk menggantikan pelitup muka.

Bagaimanapun, selepas mendengar kembali penjelasan yang diberikan Dr Noor Hisham ini, saranan itu adalah untuk memastikan pelitup muka yang mempunyai tiga lapisan bagi mengekang penularan wabak berkenaan berbanding pemakaian apa-apa pakaian atau fabrik yang hanya mempunyai satu lapisan.

Baca juga perkongsian lain daripada kami berhubung perkembangan semasa COVID-19 ketika ini di pautan di bawah.

Keluarga Difitnah Dan Dipulau, Lelaki Ini Kongsi Bagaimana Dilayan Bagai Penjenayah Selepas Positif COVID-19

Menteri Pendidikan Jelaskan Mengapa Sekolah Masih Dibuka Walaupun Kes COVID-19 Meningkat

Pakar Jangka Gelombang Ketiga COVID-19 Di Malaysia Berlarutan Hingga Tahun Depan


Penjelasan Kenapa Kempen ‘Crowdfunding’ Oleh Netizen Di Media Sosial Adalah Satu Kesalahan

Baru-baru ini tular apabila seorang pengguna Twitter menubuhkan satu tabung kutipan melalui cara crowdfunding  – bagi membantu membiayai pembelian Personal Protective Equipment kepada petugas barisan hadapan COVID-19.

Untuk memudahkan pembaca yang kurang jelas, istilah crowdfunding ini merujuk kepada usaha kutipan dana yang diterima daripada orang awam.

Hanya selepas beberapa hari dijalankan dan dibuka untuk sumbangan, tabung tersebut sudah pun berjaya mengumpul kutipan lebih kurang RM55,000.

Dana daripada kutipan itu dipercayai diuruskan secara peribadi dimana semua hasil sumbangan dimasukkan ke akaun bank milik persendirian.

Walaupun kelihatan seperti tiada kesalahan dan usaha tersebut layak mendapat pujian, namun tahukah anda perbuatan melakukan crowdfunding menggunakan akaun bank peribadi dan tidak menggunakan saluran yang betul seperti NGO yang berdaftar ini sebenarnya boleh menjadi satu kesalahan.

Perkara itu dijelaskan oleh @faizedzahar dalam ciapannya yang menjelaskan dengan terperinci bagaimana perkara itu boleh menjadi kesalahan.

Beliau dipercayai merujuk kepada kes yang dibincangkan terlebih awal dalam penulisan ini- melakukan crowdfunding untuk membantu membiayai pembelian PPE kepada petugas kesihatan.

Rule crowdfund dari orang awam memang kena lalu badan yang sah dan dibenarkan kutip dana tu.

Nak jadi pihak ketiga? Collab dengan organisasi yang sah. Banyak je NGO berdaftar buat kerja gini.

Jika anda merupakan salah seorang netizen yang sentiasa berada di alam maya, pasti anda pernah berhadapan dengan situasi melihat aktiviti crowdfunding ini dilakukan oleh individu-individu persendirian terutamanya mereka yang dianggap influencer dalam kalangan pengikut.

Mengakui perkara itu bukanlah baru pertama kali berlaku di Twitter, Faiz juga sempat berkongsikan dua contoh peribadi beliau mengenai aktiviti crowdfund yang pernah dilakukan rakannya sebelum ini.

“Pertama, kumpul dana untuk fund projek niaga dari orang ramai.Bila fund projek, biasa akan dijanjikan semula modal serta dividen.

“Nampak macam ok. Ada agreement lawyer apa bagai. Tapi pada mata BNM dan LHDN salah ye. Depa akan trigger dan caj kau kutip dana tanpa laluan sah.

“Kedua, kumpul dana untuk bantu orang. Macam ramai orang buat. Tapi silapnya tanpa organisasi sah.

“Lagi parah pakai akaun peribadi untuk collect dana. Sudahnya dia kena trigger dan soal siasat. Kena denda nyaris nak masuk ke dalam.

Tambah beliau, perkara ini akan berlaku selepas terdapat orang ramai yang tidak berpuas hati dengan cara pengendalian dana dan mula membuat laporan kepada pihak berkuasa mengenai perkara itu.

“Jadi berjaga-jagalah kalian untuk buat benda gini. Ya betul buat benda bantuan begini.

“Tambahan jika melibatkan orang ramai, risiko kena tindakan undang-undang lagi tinggi,” jelasnya.

Dalam satu dokumen yang dibekalkan kepada pihak The Vocket, seorang Financial Crime Investigator di salah sebuah bank terkemuka di Kuala Lumpur menjelaskan perkara itu juga adalah salah di sisi undang-undang.

Menurut beliau, aktiviti crowdfunding boleh dikategorikan sebagai pengambilan deposit secara haram (illegal deposit taking) jika tidak mempunyai dokumentasi yang lengkap dan berlesen.

Manakala seorang lagi pegawai perbankan, perbuatan crowdfunding secara tidak sah ini juga boleh menyebabkan seseorang itu didakwa di bawah dua akta.

“Satu bawah Financial Services Act (FSA) S.137- illegal deposit taking. FSA berada di bawah bidang kuasa Bank Negara Malaysia.

“Satu lagi di bawah Section 179 of The Capital Markets and Services Act di bawah Suruhanjaya Keselamatan,” jelasnya.

Menurut mereka lagi, individu yang disyaki bersalah juga boleh didakwa kerana menipu di bawah Seksyen 420 Kanun Keseksaan yang memperuntukkan hukuman penjara maksimum 10 tahun dan dengan sebat dan boleh juga dikenakan denda, jika sabit kesalahan.

Rakyat Malaysia memang terkenal dengan sikap pemurah dan tolong menolong dalam kalangan masyarakat. Baca perkongsian kami sebelum ini mengenai gesaan netizen yang meminta makanan tidak lagi dihantar ke hospital dalam berdepan situasi COVID-19 ini.

Minta Dahulukan Masyarakat, Netizen Gesa Henti Hantar Makanan Ke Hospital

Penderma Misteri Sumbang Mesin Kesan COVID-19 Bernilai RM148,000

Netizen Terharu Petronas Sumbang RM20 Juta Untuk Hadapi COVID-19


Penjelasan ‘Mudah’ Konsep Pengembaraan Masa Dalam TENET

Aku mahu kongsi beberapa perkara menarik dalam TENET. Ada sentuh konsep fizik sedikit tetapi aku rasa tidak adalah berat sangat.

Konsep masa dalam TENET bermain dengan entropi. Dalam fizik, entropi ialah darjah ketidak aturan (disorder). Kalau kita sepak timbunan baju, ia akan bersepah. Sepak sekali lagi pun, baju tidak akan berlipat tersusun cantik semula. Kacau susu dan teh dalam cawan, ia akan bercampur. Tak logik, kalau dikacau, ia jadi semakin terpisah.

Dari sini kita lihat, hendak buat keadaan jadi tak teratur itu mudah tetapi untuk diaturkan semula, usahanya tinggi kerana entropi yang tinggi. Alam di sekeliling kita secara semulajadi berlakunya peningkatan entropi pada setiap masa.

Konsep entropi ini yang memberikan makna tentang arah pergerakan masa; masa bergerak dalam satu arah dan ia bergerak ke depan. Bagaimana kalau darjah entropi diterbalikkan?

Masa terbalik. Kalau kacau teh susu, teh dan susu akan berpisah. Kalau sepak timbunan baju, baju akan berlipat semula.

Berbeza dengan filem-filem pengembaraan masa yang lain. TENET memberikan pengalaman bagaimana sekiranya arah masa itu terbalik iaitu dengan bergerak ke belakang.

TENET tidak sama dengan Predestination/Dark sebab Predestination/Dark bawa manusia ke satu titik masa lampau, kemudian bergerak ke depan. Watak tidak melalui aliran masa ke belakang itu sendiri. TENET pula bawa watak ke aliran masa ke belakang.

Dia macam aliran sungai dari A ke B. TENET berenangkan watak dalam keadaan aliran sungai terbalik dari B ke A. Tapi banyak filem-filem pengembaraan masa lain, alihkan terus watak ke titik A (baca: masa lampau) kemudian gerak ke B.

Tajuk TENET sebenarnya beritahu aliran (flow) perjalanan cerita ini macam mana. Filem ini berdurasi sekitar dua jam lebih.

Separuh daripada durasi tersebut watak bergerak ke depan, separuh lagi bergerak ke belakang. Dalam tajuk TENET, huruf ‘N’ merupakan titik mula mereka mula bergerak ke belakang. Kalau lihat tulisan pada poster filem, huruf E dan T mula terbalik selepas N.

Kemudian, perkataan TENET juga dibaca TENET, tidak kira kita baca dari depan ataupun belakang. Hasilnya sama saja. Dalam plot TENET pun macam itu. Mula-mula ia bergerak ke depan dengan di baca dari depan.

Kemudian, apabila watak mula bergerak ke belakang, dibaca TENET juga, tapi dengan perkataan terbalik — ini bermaksud, kita sedang tonton plot yang sama tetapi dengan kaca mata berbeza.

Dalam fizik, apabila kita mencerap gelombang warna merah di angkasa, itu bermakna bintang yang hasilkan gelombang itu berada jauh daripada kita. Ini bermaksud, ia bergerak ke depan. Fenomena ini dipanggil anjakan merah (redshift).

Kalau gelombang biru, itu bermaksud bintang sedang menghampiri kita. Gelombangnya pendek. Boleh rujuk spektrum elektromagnet.

Dalam TENET, watak Kat (lakonan Elizabeth Debicki) memberikan klu garis masa mana kita berada. Ketika dia memakai kot biru, watak sedang berada di masa lalu. Kot merah adalah permulaan watak berada di masa depan untuk ke masa lalu.

Dalam babak akhir pula, kita memerhatikan pasukan biru berada dalam pasukan entropi terbalik. Ini bermaksud pasukan biru sedang menuju ke arah masa kini (masa lepas di mata pasukan biru). Pasukan merah pula terus ke depan, jauh dari masa kini.

Pada saya, premis cerita TENET ini biasa-biasa saja — kisah protagonis mahu halang penjahat ego yang hendak musnahkan dunia. Sama macam kisah aksi yang lain. Perkembangan watak pun biasa-biasa saja. Motivasi watak protaganis dan antagonis tak cukup kuat. Perkembangannya mendatar saja.

Kekuatan TENET adalah pada konsepnya. Filem ini mendapat seliaan daripada pemegang Hadiah Nobel Fizik, Kip Thorne yang juga menyelia Interatellar (2014). Pendapat peribadi saya, saya beri 7/10.

Ini pula tulisan pengembaraan masa dalam dunia Avengers: Endgame di dunia sebenar. Baca lagi pada pautan di bawah.

Logik Pengembaraan Masa Dalam ‘Avengers: Endgame’ Di Dunia Sebenar

Tonton Aksi Robert Pattinson Dalam Trailer Rasmi Pertama The Batman

Seni Di Sebalik Muzik Latar Filem Arahan Christopher Nolan


Penjelasan Mudah Mengapa Rakyat Marhaen Berhak Dapat Bantuan Berbanding Golongan Atasan

Berikutan penularan wabak COVID-19 di seluruh dunia, ia memberikan kesan kepada ekonomi dunia dan negara kita tidak terkecuali.

Mana tidaknya, semua golongan terkesan seperti peniaga kecil, syarikat besar, industri pelancongan dan banyak lagi pasti perlukan bantuan terutama sekali selepas Perintah Kawalan Pergerakan yang menjejaskan punca pendapatan.

Oleh itu, kerajaan telah memberikan Bantuan Prihatin Nasional untuk semua rakyat tidak berkecuali. Pasti ada daripada anda yang tertanya-tanya kenapa kerajaan menitik beratkan untuk membantu lebih golongan B40 dan M40.

Apa kata anda tonton video ini untuk memahami dan relate mengapa bantuan kecil kepada dua golongan ini akan membantu meransang ekonomi negara. Setiap orang yang menerima bantuan mempunyai peranan untuk memastikan ekonomi negara sentiasa berjalan.

Lebih banyak pembelian akan membuka lebih banyak peluang pekerjaan dan meransang ekonomi negara. Lihat dulu video ini dan berikan pandangan anda.

Selain itu, selepas Perintah Kawalan Pergerakan tamat tidak lama lagi, ini adalah beberapa perkara yang anda boleh lakukan untuk meransang ekonomi negara. Klik pautan di bawah untuk ketahui lebih lanjut.

Bagaimana Rakyat Malaysia Boleh Bantu Bangunkan Semula Ekonomi Negara Selepas COVID-19

Netizen ‘Luah Perasaan’ Tentang Perniagaan Mereka Yang Terkesan Kerana COVID-19


Lelaki Ini Jelaskan Mengapa Pembiayaan Islamik Kenakan Bayaran Berganda Lebih Tinggi

Tular pada hari ini di media sosial apabila seorang YouTuber terkenal memohon penjelasan bagaimana pembiayaan islamik bagi tujuan pinjaman rumah bernilai RM120,000 perlu dibayar dengan harga berganda lebih tinggi sehingga RM500,000.

Status yang dimuat naik beliau secara tidak langsung turut mengundang kepada pelbagai penjelasan serta komen daripada para netizen yang menceritakan dengan konsep pembiayaan islamik. Tidak kurang juga yang melabelkan pembiayaan islamik dengan persepsi yang negatif.

Berdasarkan lambakan komen yang diberikan, pengguna Facebook Afyan Mat Rawi selaku individu yang aktif mengongsikan mengenai ilmu kewangan tampil menjelaskan bagaimana pembiayaan islamik yang dijalankan. Berikut merupakan penjelasan daripada beliau.

Nota awal: Saya bahagikan tulisan ini kepada dua sudut. Pertama, jawapan kepada sauadara yang bertanya di atas. Kedua, jawapan kepada pencaci perbankan Islam.

Sedara yang dihormati. Peningkatan harga pembiayaan itu dipanggil keuntungan jualan dibuat oleh bank untuk membolehkan pembeli memiliki rumah tersebut.

Jika diambil contoh di atas, keuntungan bank ialah RM380,000. Saya andaikan, tempoh pembiayaan yang dibuat adalah dalam tempoh 40 tahun. Maka, sepanjang tempoh 40 tahun itu, keuntungan bank ialah RM792 setiap bulan.

Sebab itu di perbankan Islam ia dipanggil sebagai financing dan bukanlah loan. Pembiayaan bukan pinjaman. Bank ialah institusi perniagaan, bukan badan kebajikan. Ada kos dan risiko yang bank tanggung sepanjang tempoh 40 tahun pembiayaan tersebut. Kos pejabat, pekerja, elektrik, sistem, peguam dan segala macam kos. Sama sahaja dengan mana-mana bisnes.

Contoh mudah, bisnes jual air balang. Kos secawan air hanyalah sekitar 20 sen, tapi boleh jual sehingga RM1 ke RM2 segelas. Kalau kedai mamak mungkin cecah RM3 segelas. Ia adalah normal dalam mana-mana bisnes. Kalau tak mahu beli air, boleh buat sendiri dan lebih jimat.

Sama macam rumah. Tiada paksaan untuk beli rumah. Ia masih boleh disewa dengan kos yang lebih rendah. Boleh juga kumpul duit dan beli secara tunai.
Tulisan di atas ialah jawapan kepada persoalan di atas.  Saya yakin beliau faham.

Sukar untuk kita dapatkan pembelian rumah dengan harga RM120,000 dengan pinjaman dan dibayar balik dengan jumlah sama iaitu RM120,000 selepas 40 tahun.

Akan tetapi jika ada mana-mana institusi yang mampu menyediakan perkhidmatan pembiayaan RM120,000 dan bayar balik RM120,000 dalam masa 40 tahun, saya nak jadi pelanggan.

Saya pernah utarakan pandangan kepada kelompok yang mengkritik perbankan Islam sebagai zalim. Saya cadangkan mereka kumpulan dana dari kumpulan mereka utk sediakan perkhidmatan pinjaman tanpa keuntungan untuk beli rumah dan saya ingin menjadi pelanggan pertama. Saya masih menunggu ia direalisasikan.

Menurut Afyan, ini adalah satu tuduhan yang sangat berat. Riba adalah dosa besar. Ia sebesar-besar dosa dalam Al-Quran dan Hadith. Lebih besar dari dosa membunuh, merompak, merogol, mengsemburit, berzina dan sebagainya.

Ada yang berhujah, alim ulama yang jadi penasihat syariah bank sudah tentu iktiraf bank Islam patuh syariah sebab disogok dengan wang besar. Ia satu tuduhan yang jahat. Sehingga hari ini, perbankan Islam sudah banyak kali diperbahasakan dalam pelbagai wacana sejak 40 tahun lepas dan sudah melepasi majlis-majlis fatwa negeri malah majlis fatwa kebangsaan.

Kemudian di bawa ke majlis pengawasan syariah Bank Negara Malaysia dan perbankan Islam. Malah ia turut diakui oleh alim ulama.

Selalunya golongan yang menentang perbankan Islam suka menggunakan nama Sheikh Imran Nazar Hossein untuk mengatakan bahawa perbankan Islam ialah back door riba atau riba pintu belakang.

Untuk makluman, hujah-hujah beliau sudah dipatahkan oleh alim ulama tadi dalam kitab-kitab mereka. Mungkin boleh cadangkan kepada Sheikh Imran untuk menulis kita untuk membalas baik hujahan ulama-ulama lain. Setahu saya beliau belum pernah lagi menulis sebarang kitab yang menjadi rujukan umat Islam. Betulkan saya jika silap.

Mereka ini tidak ada kepentingan pun dalam perbankan Islam. Mereka mahu memberi alternatif kepada umat Islam supaya bebas dari belenggu riba perbankan konvensional.

Yang paling utama, perbankan Islam membolehkan umat Islam di Malaysia untuk bebas dari dosa riba. Itu ialah kejayaan besar perbankan Islam di Malaysia. Banyak pahala yang mengalir kepada tokoh-tokoh alim ulama malah pemerintah yang mengusahakan perkara ini sejak 40 tahun lalu. Moga Allah berkati mereka.

Jadi untuk mengatakan perbankan Islam masih ada riba, seolah-seolah hendak mengatakan bahawa selama ini semua alim ulama ini berpakat menipu Allah atas nama perbankan Islam.

Malah perbankan Islam adalah penyumbang terbesar kepada institusi zakat di Malaysia. Boleh rujuk Pusat Zakat Wilayah Persekutuan. Inilah cara perbankan Islam membantu umat Islam di Malaysia ialah melalui zakat.

Selain itu bank-bank Islam juga banyak melakukan CSR dan menjalankan aktiviti kebajikan dan waqaf. Mereka menyalurkan bantuan kewangan ke pusat pengajian, pelajar sekolah, pelajar universiti, maahad tahfiz dan sebagainya. Itu cara mereka kembalikan wang keuntungan mereka kepada ummah.

Tular pada minggu lalu apabila lelaki ini kongsi pengalaman peribadi rugi sehingga 6 angka kerana membeli hartanah. Klik pautan di bawah untuk mengetahui lebih lanjut.

Lelaki Ini Kongsi Pengalaman Peribadi Rugi 6 Angka Beli Hartanah

3 Bulan Berlakon Pergi Kerja Depan Isteri, Perkongsian Lelaki Ini Buat Netizen Sebak


adidas Guna ‘Printer’ Untuk Hasilkan Tapak Kasut Ultra 4D 5 Ini?

Bermula dengan kasut adidas Futurecraft pada tahun 2018, inovasi terkini adidas ini sangat epik kerana tapaknya yang diperbuat daripada teknologi 3D Printer.

Rekaan yang ada pada Ultra 4D 5 ini juga adalah hasil gabungan ciri-ciri yang ada pada model 1.0 hingga 4.0. Muncung kasut yang menggunakan kain jenis primeknit ini membuatkan kaki anda lebih selesa dan breathable.

Pun begitu, walaupun cantik dan nampak rare, kasut ini dijual pada harga RM1,099. Kalau suka, boleh dengar pandangan DMN untuk model ini terlebih dahulu.


Tonton Penjelasan Tim Cook Tentang Mengapa Apple Dipasang Di China

Apabila menyebut tentang kilang di China pasti ramai daripada pengguna yang akan skeptikal. Masalah melibatkan buruh, kos serta kualiti antara yang menjadi perbincangan ramai. Dalam pada itu, China terus menjadi hub buat syarikat berjenama menghasilkan produk mereka.

Tonton video ini untuk mengetahui mengapakah Apple memilih syarikat Foxconn yang bertempat di China sebagai tempat untuk memasang Apple iPhone.


Penjual Air Botol Jadi Individu Terkaya Di China, Bagaimana Dia Menewaskan Jack Ma?

Zhong Shanshan, pengasas jenama air botol China yang terkenal, Nongfu Spring, telah berjaya menewaskan pengasas Alibaba (BABA) Jack Ma untuk menjadi orang terkaya di China, lapor indeks Bloomberg Billionaires.

Untuk rekod, Zhong sudah menjadi orang ketiga terkaya di China, manakala sehingga hari Rabu, Bloomberg melaporkan nilai anggaran kekayaan Zhong terus memuncak apabila berjaya mencapai $USD 58.7 bilion, melebihi $USD 56.7 bilion milik Jack Ma. Ini juga telah meletakkan Zhong di hadapan Pony Ma, pengasas Tencet (TCEHY).

Apa yang menarik, Zhong bukanlah usahawan teknologi seperti Jack Ma dan Pony Ma. Di luar syarikatnya, dia adalah ketua pembuat vaksin yang mewakili syarikat Beijing Wantai Biologic Pharmacy – syarikat ini juga dilaporkan telah menjadi faktor kepada peningkatan kekayaan Zhong.

Rupert Hoogewerf, ketua firma penyelidikan Hurun Report yang bertanggungjawab mengira kekayaan menyatakan bahawa kebanyakan orang silap apabila meramalkan bahawa usahawan teknologi akan menjadi individu terkaya pada masa hadapan.

Selain itu, Zhong yang terkenal dengan nama samaran “serigala tunggal” juga selalu bersikap rendah diri namun tegas dibandingkan dengan usahawan terkemuka lain dan ini turut memacu kepada kejayaan beliau menjadi orang paling kaya di China.

“Dia dikatakan tidak mempunyai banyak rakan dari bidang usahawan,” kata Hoogewerf. “Dia hanya menjalankan perniagaannya sendiri.” Katanya sebelum menambah bahawa sebelum Zhong diangkat menjadi indivudi terkaya di China, dia sebenarnya sudah mempunyai rekod kejayaan yang luar biasa.

“Zhong Shanshan adalah sebahagian kecil orang China yang tidak hanya membina satu perniagaan bernilai $USD 10 bilion, tetapi dua perniagaan yang bernilai $USD 10 bilion,” kata Hoogewerf. “Ini sangat luar biasa.”

Untuk bacaan lanjut, klik pautan di bawah.

Jack Ma Pencen Daripada Alibaba Dengan Penuh Bergaya

Jack Ma Umum Bersara Daripada Dunia Perniagaan

Jack Ma Sumbangkan 2 Juta ‘Face Mask’ Ke Malaysia Dan Tiga Lagi Negara Asean


Penjual Mee Di Vietnam Ditahan Polis Kerana ‘Tiru’ Aksi Salt Bae

Seorang penjual mi yang meniru gaya chef selebriti Turki Nusret Gokce, yang terkenal sebagai Salt Bae, di Vietnam telah ditangkap selepas dianggap melakukan propaganda anti-negara, lapor BBC.

Bui Tuan Lam berusia 38 tahun telah memuat naik sebuah video yang  mempersendakan seorang menteri kanan kerajaan yang sebelum ini menghabiskan sekitar $1,725 ketika berkunjung ke restoran Salt Bae itu.

Harganya daging bersalut emas itu telah mengejutkan orang ramai terutamanya rakyat Vietnam yang hidup dalam kemiskinan di sebuah negara yang diperintah oleh satu parti yang sering memenjarakan pengkritik.

Isteri Bui Tuan Lam memberitahu BBC Vietnam bahawa Lam telah “diculik” pada petang Rabu oleh polis, yang pulang bersamanya beberapa jam kemudian dengan waran untuk menggeledah rumahnya.

Dia berkata mereka telah membuat persediaan mental untuk ditangkap sejak suaminya dipanggil polis November lalu.

Lam, yang mengusahakan gerai mi daging lembu di bandar Danang, pada masa itu memberitahu BBC dia tidak tahu mengapa dia dipanggil, sambil menambah bahawa polis menyatakan ianya “rahsia”.

Dia ditangkap pada hari Rabu di bawah Artikel 117, artikel dengan tafsiran luas yang menghukum mereka yang menghasilkan atau menyebarkan maklumat “terhadap” negeri.

Polis berkata pihak berkuasa telah berulang kali memberi amaran kepada Lam supaya tidak menyiarkan kandungan yang menghina kehormatan dan reputasi pemimpin.

Video parodi Lam telah disiarkan beberapa hari selepas Jeneral To Lam, Menteri Keselamatan Awam Vietnam, dirakam sedang makan di restoran mahal Salt Bae di London.


Perempuan Ini Tidak Sangka Dilayan Sebegini Apabila Mahu Membeli Baju Kurung Di Facebook

Kita sering mendengar istilah “Pelanggan Adalah Raja”. Di dunia Facebook, istilah tersebut mungkin sudah tidak wujud lagi. Kami kongsikan pengalaman seorang pelanggan Era Amanda di Facebook ketika cuba membeli baju kurung secara online. Sadis.

1. Personal profile dengan jumlah rakan lebih kurang 4400 orang serta 2000 lebih followers. Ia bukanlah fanpage.

2. Admin EKLUSIF dengan segera menukar nama personal kepada ‘Baju Kurung Eksclusive’ setelah diserang bertalu-talu pengguna facebook.

3. Pada hari yang sama juga akaun EKLUSIF ditutup setelah isu ini viral.


Penjual Ini Menerima Bayaran Lebih Dari Pelanggannya. Apa Yang Berlaku Selepas Itu Buat Ramai Terharu

Menerima bayaran 100 kali ganda lebih dari harga barang yang dijual mungkin buat sesetengah peniaga bersorak gembira kerana keuntungannya yang berlipat kali ganda.

Tapi hal sebaliknya telah dilakukan oleh penjual samosa  ini. Jom kita lihat apa yang berlaku.

Menurut Varun Pruthi, kata-kata dari penjual ini buat beliau hampir menitiskan air mata “tuan, berikan wang ini kepada mereka yang lebih memerlukannya dari saya.”


Mungkin Ini Cara Terbaik Mengajar Penjual Yang Tidak Jujur Dalam Sukatan Dan Timbangan

Nota Editor : Kisah ini asalnya diterbitkan di fb wall Al Irfan Jani, seorang usahawan dan juga penulis di SaleStory-Teller. Kami menerbitkan semula di The Vocket dengan izin dari penulis asal. Semoga perkongsian ini membantu anda bila berada dalam situasi yang hampir serupa.

Saya baru pulang dari ‘belasah’ satu syarikat yang menipu dalam timbangan dan sukatan. Semoga ini terkandung juga dalam amar makruf nahi mungkar.

SITUASI : Ibu saya membeli sekotak sampul surat. Disebabkan ingin beli banyak dan murah (pukal/borong), maka beliau ke sebuah kilang pemborong alat tulis di Plentong.

Selepas 2 minggu, ibu saya baru buka kotak itu untuk mengedarkan kad jemputan pada rakannya. Sepatutnya ada 500 keping sampul. Tapi, rupa-rupanya ‘hilang’ lagi 150 keping.

– “Cik. Saya datang ini nak buat tuntutan. Kotak sampul surat kami tidak cukup 150 keping sampul. Ini resitnya.”

Pegawai membelek resit, “Sebentar ya saya rujuk di ofis.”

Seorang Supervisor telah keluar, “Maaf ya Encik, ini resit kita tak boleh guna, sebab ia dah lama berlalu. Kalau seminggu kami boleh terima lagi.”

– “Itu hari raya Cina, kedai ini tutup 1 minggu, macam mana saya mahu tuntut?”

Supervisor, “Patut you call kami dulu. Beritahu.”

– “Kami baru buka ini kotak lepas 2 minggu beli. Jadi macam mana, kami tertipu dan kami tak dapat ganti rugi?”

“Itu bukan masalah kami, Encik. You patut kira masa nak bayar.”

(Wah, aku dalam hati dah membuak. Dia ingat sempat pulak mak aku nak mengira kalau dah ramai beratur di belakang.)

Rupanya bos dia pun menyusul di belakang Supervisor. Oh muda 20-an rupanya. Kes masih belum diselesaikan. Alasannya saya lewat buat laporan. Pekerjanya yang ramai semua terhenti buat kerja. Mujur pelanggan di situ tidak sepadat sebelum perayaan tempohari.

– Ini poin terakhir saya, “You ingat, ya. Ini short bukan sikit-sikit punya. I datang jauh bukan mahu kedekut dengan rugi sen-sen. This is a serious matter. It’s all about integrity issue. I boleh report KPDNKK, I boleh request legal injunction, you punya premise boleh tutup bisnes 3 months for investigation.”

Bos muda ini pun dah makin serius nampaknya, “Ok, where’s your proof?”

Saya begitu yakin syarikat ini mengamalkan budaya yang tidak sihat. Saya biasa mengetahui teknik penipuan ini dari rakan-rakan pembekal. Katanya, kalau short 50 pcs setiap bundle A4 (500 pieces per bundle), bukannya pelanggan perasan. Dari 10 bundle asal, boleh dapat 1 bundle baru.

Baiklah, dia mencabar saya. Maka dengan keyakinan tinggi dan sedikit lakonan drama, maka saya pun,

– “OK, sekarang, I beli mana-mana kotak. I bayar ini kotak. Kalau I kira depan you, kalau masih tak cukup 500 pieces, let’s see how much you’ll lose then.”

Saya angkat satu kotak, bawa ke kaunter, keluarkan dompet. Pekerja di situ takut-takut nak selesaikan bayaran saya. Baru saja pekerjanya nak mengimbas kod bar, keluar seorang tua berbadan besar.

“Aiyaa, ___(cakap kantonis dengan anaknya)___ Sori-sori, bos. Ala ini small matter. Boleh setel kawan-kawan. You tak cukup berapa pieces?”

Ohhoo… ada lagi bos besar di sini. Anak bos rupanya dia ni. Anak bos itu pun berbincang dengan ayahnya, dan akhirnya bos besar keluarkan bungkusan dari ceraian kecil, dan dia serahkan pada saya 150 keping sampul.

Bos ini minta maaf sangat-sangat kepada saya. Namun, sebelum beredar sempat saya menyinggahkan kata-kata ini, “You better watch out your move, sir. Anytime tupai mesti jatuh punya.”

Sekian, begitulah drama yang berlaku sepintas lalu. Sengaja saya biarkan suri dan anak duduk di kereta. Tak sanggup rasanya menayangkan watak ‘gelap’ saya sebagai penguatkuasa kebenaran ini.

BACA: Siapa Sangka Orang Luar Begitu Tergila-gila Akan Produk Buatan Tempatan Ini


Penjual TikTok Shop Di Malaysia Bakal Dikenakan Caj Komisen 2% Mulai 1 Mac

Memang tidak dinafikan TikTok Shop kini mendapat tempat di kalangan penjual kerana mempunyai jumlah pengguna yang tinggi menerusinya. Sejak ia diperkenalkan, penjual tempatan boleh melariskan jualan menerusi beberapa platform dalam talian sekaligus.

Bagaimanapun, TikTok kini memaklumkan kepada penjual di Malaysia di mana mereka akan melaksanakan caj tambahan sebanyak 2% terhadap semua jualan berjaya pada platform mereka.

Menurut TikTok, caj ini akan dikenakan bermula 1 Mac 2023 kelak. Caj tambahan 2% ini adalah di atas cas 2.12% yang sedia diperkenalkan sejak Oktober tahun lalu.

TikTok mengatakan caj ini bakal dikenakan terhadap pembelian dan penghantaran yang berjaya sahaja. Sementara penghantaran yang dibatalkan atau dipulangkan semula tidak akan dikenakan caj ini.

Diharapkan para penjual di platform TikTok Shop akan cakna berkenaan pengenalan caj tambahan ini. Kehadiran caj tambahan ini sedikit sebanyak bakal memberikan kesan terhadap pendapatan penjualnya.


Penjual Tudung Lelaki Ini Lebih Hebat Melakukan Pemasaran Daripada Penjual Wanita

Sudah beberapa kali saya pergi membeli tudung, tetapi disambut dengan muka mencuka sang penjual, menjadikan pengalaman membeli tudung tidaklah sesuatu yang menarik untuk dibincangkan. Akan tetapi apabila saya terjumpa video ini, saya amat kagum melihat kegigihan lelaki ini membuat ‘soft-selling’ untuk menarik perhatian bakal pembeli. Beliau bukan setakat berniaga, tetapi mempunyai ilmu yang tinggi dalam menggayakan tudung-tudung yang dijualnya.

Pencarian di dalam Youtube juga menemukan kami dengan penjual yang sama.

Kami dimaklumkan abang ini berniaga di Downtown Cheras. Didoakan semoga abang ini terus maju jaya. Kegigihan dan penghormatan tinggi kepada pelanggan yang ditunjukkan, adalah sesuatu untuk dicontohi.

LIKE dan FOLLOW Vocket di Facebook serta Instagram


Penjualan Cecair Rokok Elektronik Mengandungi Nikotin Bakal Dikenakan Denda Atau Penjara

Kementerian Kesihatan Malaysia (KKM) baru sahaja memuat naik sebuah kenyaatan media di laman Twitter miliknya menyatakan pihaknya bakal menguatkuasakan peraturan baharu bagi larangan merokok kepada semua remaja di bawah usia 18 tahun.

Larangan merokok kepada remaja bawah 18 tahun akan diperluaskan kepada semua rokok elektronik termasuk vape.

“Peraturan baharu itu terkandung dalam akta baharu yang digubal KKM dan KPDNHEP yang kini sedang disemak Jabatan Peguam Negara” umum Menteri Kesihatan, Dr Dzulkefly Ahmad berkenaan larangan terbaru ini.

Peraturan baharu itu terkandung dalam akta baharu yang digubal KKM dan KPDNHEP yg kini sedang disemak Jabatan Peguam Negara. – Men. Kesihatan, Datuk Seri @DrDzul

— KKMPutrajaya (@KKMPutrajaya) October 14, 2019

Mana-mana pihak selain yang disebut itu yg didapati menjual sebarang persediaan yg mengandungi nikotin termasuk cecair rokok elektronik bernikotin adalah melakukan satu kesalahan dan boleh didenda tidak lebih RM3K atau penjara tidak lebih setahun atau kedua-duanya sekali.

Mana-mana pihak selain disebut, jika didapati bersalah boleh didenda tidak lebih RM3,000 atau penjara tidak lebih setahun atau kedua-duanya sekali.

Sesiapa yg mengedar atau membekalkan sebarang persediaan yg mengandungi nikotin tanpa kelulusan boleh didenda tidak lebih RM25K atau penjara tidak lebih 3 tahun atau kedua-duanya sekali.

Rokok elektronik atau vape tanpa cecair nikotin akan dikawal di bawah akta baharu.

Difahamkan Vape dan Shisha juga turut termasuk dalam larangan merokok. Klik pautan di bawah untuk bacaan lanjut.

Vape Dan Shisha Bernikotin Termasuk Dalam Peraturan Larangan Merokok

Vape Dan Shisha Di Premis Makanan Tidak Termasuk Dalam Larangan Merokok KKM

Anda Tidak Lagi Boleh Vape Di Singapura Bermula Februari Ini


3 Bulan Selepas Pelancaran, Penjualan iPhone Gagal Mengikut Apa Yang Dirancangkan

3 bulan mungkin bukanlah sebuah tempoh yang lama untuk sebuah smartphone flagship. Ditambah pula dengan kehadiran ke beberapa negara sedikit lewat, Apple iPhone 7 mungkin masih releven untuk didapatkan ketika ini namun sebaliknya berlaku.

Melalui laporan daripada Nikkei, bilangan penjualan Apple iPhone 7 menurun sebanyak 10%. Jumlah yang agak besar untuk sebuah syarikat yang menghasilkan telefon dengan jumlah yang banyak .

Lebih merisaukan, jumlah penurunan itu hadir lebih awal daripada apa yang dirancangkan sekaligus bakal membuatkan iPhone 7 sebagai model pertama yang gagal menyaingi penjualan model sebelumnya iaitu iPhone 6s.

Berdasarkan hype marketing pada awal pelancaran, ditambah pula dengan kegagalan pesaing terdekat mereka iaitu Samsung, ramai pihak termasuk Apple menjangkakan iPhone 7 dapat dijual dengan lebih banyak unit.

Berikutan permintaan yang kurang tinggi, Apple bercadang untuk mengurangkan pengeluaran iPhone 7 dan iPhone 7 Plus. Kegagalan Apple untuk menyiapkan bilangan komponen dual-lens yang mencukupi bagi iPhone 7 Plus turut menjadi punca.

Untuk dibandingkan bersama model-model telefon yang lain, penjualan Apple iPhone masih tinggi untuk 3 bulan pertama namun gagal untuk mengikut rentak seperti yang apa yang Apple harapkan.

Baca lagi: Apple Mahu iPhone Terbaru Dipasang Di India Bermula Tahun Hadapan


adidas Hadir Dengan Koleksi Madness x adidas UltraBOOST 4.0

Pastinya buat peminat adidas tidak sabar akan keluaran koleksi terbaharu jenama tersebut. Koleksi terbaharu adidas bekerjasama dengan Shawn Yue dari Hong Kong akan menemui anda tidak lama lagi.

Koleksi MADNESS x adidas UltraBOOST 4.0 ini didatangkan dengan warna hitam di keseluruhan kasut dan dihiasi dengan cat berwarna putih yang bertaburan. Malah, terdapat perubahan pada tag lidah, aglet dan insole yang dicetak. Pelengkap bagi koleksi ini adalah panel suede dan midsole Boost penuh hitam dipasangkan dengan outsole getah yang sepadan.

Koleksi ini akan menemui anda pada 12 Januari di butik-buti adidas yang terpilih. Setakat ini adidas masih belum mengumumkan harga rasmi bagi model kolaborasi ini.

#RealDeal. Nak dapatkan handphone power 8GB RAM + 128GB Storage? Jom tonton video ini.


Penjualan Lamborghini Meningkat 52% Pada Tahun Ini

Disaat beberapa syarikat automotif di Malaysia gagal untuk mendapatkan peningkatan jualan, Lamborghini Kuala Lumpur kekal positif dari segi jualan selepas berjaya meningkatkan jumlah jualan sebanyak 52% berbanding tahun lalu.

Berdasarkan laporan yang diumumkan, Lamborghini Kuala Lumpur sudahpun berjaya menjual sebanyak 38 unit supercar pada tahun ini berbanding tahun lalu yang cuma 25 unit.

Pengarah Urusan Lamborghini Kuala Lumpur mengesahkan model yang terlaris pada tahun ini adalah Lamborghini Huracan Performante. Mengulas mengenai strategi masa terdekat, syarikat ini kekal positif untuk terus menawarkan lebih banyak model buat para pengguna dimana Lamborghini Aventador SVJ bakal diperkenalkan seawal tahun hadapan.

Peningkatan jualan Lamborghini ini sekaligus memberi indikasi bahawa golongan bangsawan di Malaysia semakin positif dalam mendapatkan kereta sukan mewah untuk kegunaan berbanding tahun-tahun yang lalu.


Dengan Hanya Sedikit Perubahan, Samsung Galaxy S8 Sudah Berjaya Tandingi Penjualan S7 Edge

Nampaknya Samsung boleh manarik nafas lega setelah smartphone flagship terbaru keluaran mereka berjaya mendapat sambutan yang sangat memberangsangkan meskipun baru 48 jam selepas pra-tempahan.

Samsung Galaxy S8 yang dipilih sebagai model untuk mengembalikan nama jenama ini tercalar pada tahun lepas serta mengikuti jejak langkah penjualan tinggi Samsung Galaxy S7 Edge ini berjaya mengutip lebih 550,000 pra-tempahan di Korea sahaja.

Dilaporkan jumlah tempahan tinggi yang diterima ini merupakan penjualan tertinggi Samsung sepanjang pra tempahan dibuat menandingi S7 Edge dengan 5.5 kali ganda.

Dari segi spesifikasi, mungkin tidak banyak bezanya untuk kedua-dua smartphone ini selain daripada penggunaan prosessor terbaru Snapdragon 835. Dalam pada itu, penyediaan skrin beresolusi tinggi, lengkung dan bezel less berjaya membuatkan smartphone ini tampil unik sekaligus dipilih sebagai smartphone dengan skrin tercantik pada ketika ini.

Buat anda yang berminat untuk mendapatkan Samsung Galaxy S8 dan Samsung Galaxy S8 Plus anda boleh membuat pra tempahan di laman rasmi Samsung Malaysia bermula 11 April 2017 sehingga 13 April 2017 ini ataupun dapatkan secara online di sini. Pelbagai free gift ditawarkan buat pembeli terawal.


Penonton Akibatkan Pelumba Basikal Perempuan Ini Jatuh Dan Tercampak Ketika Memecut Ke Garisan Penamat

Pelumba basikal Australia Loren Rowney sebahagian daripada 8 pelumba yang berjaya breakaway dan sedang memecut ke garisan penamat. Namun seorang penonton yang mungkin terlalu seronok dan teruja di tepi jalan melanggar handlebars Rowney dan menyebabkan beliau tercampak jatuh. Rowney diterbangkan ke Jerman selepas disyaki tulang selangka patah.


Perlawanan Mayweather VS McGregor Sekadar ‘Hype’ Namun Gagal Tarik Minat Penonton

Kerap disajikan dengan trash talk dan hype diantara Floyd Mayweather dan Conor McGregor, kami yakin ramai daripada anda yang bukan sukan tinju atau UFC cukup faham mengenai perlawanan diantara dua watak ikonik ini. Salah seorang berjaya menjadi jutawan melalui sukan tinju manakala seorang lagi melalui UFC.

Dalam pada itu, perlawanan yang penuh dengan hype ini nampaknya menunjukkan keputusan yang sebaliknya menerusi penjualan tiket. Difahamkan perlawanan yang dijangka berlangsung kurang lebih 3 minggu lagi ini masih banyak yang belum dijual sekaligus membolehkan seorang penonton mendapatkan 6 tiket secara serentak.

Meskipun ada yang berangapan berlawanan tersebut bakal ‘bosan’ berikutan gaya berlawan Floyd ‘Money’ Mayweather, faktor utama yang berlaku disebalik penjualan ini adalah disebabkan harganya.

Para penonton cuma berpeluang untuk menonton berlawanan di di T-Mobile Arena, Las Vegas sekiranya mereka sanggup untuk membayar sebanyak $3,500 untuk sekeping tiket. Oh ya, harga yang disebutkan merupakan harga terendah untuk sekeping tiket manakala harga bagi tiket di tempat terbaik mula ditawarkan pada harga $10,000.

Faktor penjualan tiket yang terlalu mahal ini juga sekaligus membuatkan orang ramai tidak sanggup untuk membayarnya meskipun berminat untuk menonton perlawanan dua jaguh dunia ini.

Mampukah McGregor meleburkan rekod 49-0 Mayweather? Sama-sama kita nantikan 26 Ogos ini. Sebelum itu jom kita tonton dahulu, kompilasi atau iklan yang dibuat oleh peminat sempena perlawanan epik ini.